Australian pornoa ikusi aurretik aurpegiaren ezagutza bat egin beharko da — Gaztezulo\nAustralian pornoa ikusi aurretik aurpegiaren ezagutza bat egin beharko da\nAustralian pornoa ikusi aurretik aurpegiaren ezagutza bat egin beharko da Horrela ekidin nahi du Australiak adin txikikoek pornoa ikustea. https://www.gaztezulo.eus/albisteak/australian-pornoa-ikusi-aurretik-aurpegiaren-ezagutza-bat-egin-beharko-da https://www.gaztezulo.eus/albisteak/australian-pornoa-ikusi-aurretik-aurpegiaren-ezagutza-bat-egin-beharko-da/@@download/image/Captura de pantalla 2019-11-04 a la(s) 09.35.51.png\nHorrela ekidin nahi du Australiak adin txikikoek pornoa ikustea.\nIrudikatu egoera. Ordenagailu aurrean zaude edo mugikorra eskuan, eta pornoa ikusi nahi duzu. Aurretik ordea, aurpegiak aztertzen dituen sistema batetik pasatu behar duzu. Sistema honek zure aurpegia eskaneatuko du adin txikikoa zaren ala ez egiaztatzeko. Captcha sofistikatu bat bailitzan, zure aurpegia dokumentu ofizialekin alderatuko du pornoa ikusteko baimena emanez edo kenduz.\nHauxe da Australiako gobernuak izan duen ideia haurrek pornora eskura izan ez dezaten. Proposamen gehiago aztertu ondoren, Barne Auzien Australiako departamenduak aurpegien ezagutzaren teknologia iruditu zaio egokiena eginkizun honetarako.\n2016. urtetik Australia bere biztanleen aurpegiekin datu biometrikoak biltzen aritu da. Datu hauek pasaporteetatik, gidatzeko baimenetatik eta beste dokumentu ofizialetatik lortu ditu. Helburua aurpegiak ezagutzeko sistema sortzea izan da, eta sistema hau gobernuko departamendu ezberdinen eskura egongo da.\nUrte horretan bertan jarri zen martxan aurpegiak aztertzeko sistema Australiako hiritartasuna eskatzen zutenekin erabiltzen bazen ere bakarrik. Orduan sistemak zituen argazki kantitatea oso mugatua zen, egun ordea, sistema asko sofistikatu da eta beste helburuetarako ere erabili da.\nHorrela hasi ziren aurpegi ezagutzaren teknologia aztertzen enpresa pribatuak, gobernuaren iturriei datu berriak gehituz. Etorkizunean pertsona ezezagunen identifikazioa ahalbidetu nahi da beste nazioarteko agentziekin datuak elkarbanatuz.\nEgun martxan jarri nahi den proiekturik garrantzitsuenetakoa web guneetara sartzeko adina egiaztatzea da. Horrela, eduki pornografikoetara adin txikikoek debekatua izango lukete sarrera. Halere, Australiar Gobernuak argitu nahi izan du proposamen erregulatzaile bat besterik ez dela oraindik, ez baitago guztiz martxan. Sistema erakunde pribatuen eskura jartzeko asmoa du datozen hilabeteetan, baina aurretik lege proiektua parlamentuak onartu beharko du.\nLegegile australiar batzuk jada proposamen honen aurka azaldu dira. Diote pribatutasun eskubideak urratzen direla, gobernuak modu honetan Australian pornoa kontsumitzen duten pertsona guztien argazkiak edukiko bailituzke. Horrez gain, ez da hitz egin pribatutasuna bermatzen duten kontrolen inguruan edo nola babestuko litzatekeen datu base hau erasoen aurrean informazioa ez galtzeko eta hortik ez zabaltzeko.


12 galdera hondartza kiroldegiaren etorkizuneko irekierari buruz - Hondartza Kiroldegia\n12 galdera hondartza kiroldegiaren etorkizuneko irekierari buruz\nBadakigu Hondartza Kiroldegia noiz jarriko den martxan?\nBai. Instalakuntza, baldintzatuta, ekainaren 22an, goizeko 7:30tan irekiko da.\nOrain arte ezarritako jarraibideei kasu eginez eta baldintza espezifiko gehiago zehaztu arte, martxan jarri eta instalazioa erabili nahi badugu, arau hauek errespetatu beharko ditugu guztion artean:\n1,5 metroko distantzia mantendu beharko dugu beste erabiltzaileekiko eta langileekiko. Horretarako, areto bakoitzeko ohiko edukiera murriztu beharko da. Eta edukiera osoko pilaketak eta ilarak saihesteko, kiroldegira joateko, aldez aurretik erreserba egin beharko da eta erreserbatutako ordutegiak errespetatu beharko dira.\nGuztion artean garbiketa eta desinfekzio-neurriak zorroztu beharko ditugu. Instalazioa ireki aurretik, egunero, desinfektatu egin beharko da, egunean zehar desinfektatze lanak areagotu beharko dira eta erabiltzaile guztiek, erabiltzen dituzten elementuak desinfektatu beharko dituzte erabili aurretik eta ondoren.\nEskuak hidrogelez garbitu beharko ditugu etengabe entrenatzen ari garen bitartean.\nEguarditan,astelehenetik ostiralera, 14:30tatik 15:30tara, instalazioa itxi egingo daeta larunbata eta igandeetan 14:00etatik 15:00tara, Osasun agintariek eskatzen duten bigarren garbiketa sakona egin ahal izateko.\nInstalaziora sartu ahal izateko, beharrezkoa izango da maskararen erabilera eta urez betetako botila bat (iturriak prezintatu egingo dira) ekartzea gomendatzen da. Fitness aretora sartu ahal izateko 2 eskuoihal erabili beharko dira (handi bat makinaren gainean jartzeko eta beste txiki bat izerdia kentzeko).\nEkainaren 18tik aurrera, erreserba on-line egingo da www.serdepor-kirolzer.com web gunean izango duzuen plataformaren bitartez. Plataforma honetan sartu ahal izateko, derrigorrezkoa da bertan alta ematea, eta horretarako, helbide elektronikoa eguneratuta eduki behar da kiroldegiko fitxan. Plataforman alta eman izan nahi ezkero, aukera desberdinak izango dituzue.\na) Zure helbide elektroniko ,telefonoa eta NAN zenbakia hondartza.erreserbak@serdepor-kirolzer.com helbidera bidaliz.\nb) Web orrian bertan, “Acceso Servicios”en sartu ondoren, goiko partean, eskubialdean duzuen “solicitud de alta”n sartuz.\nc) Zure helbide elektronikoa, telefonoa eta NAN zenbakia mezu bitartez, 661 797 947 zenbakira bidaliz.\nEdozein moduan eginez, email bat jasoko duzue plataforman alta eman ahal izateko.\nBai, 943 64 71 37 telefonora deituz. Hori bai, ez dugu zalantzarik, modurik arinena eta azkarrena on-line bidez egitea izango dela.\nEz. Irekiera progresiboa izango da Hasera batean, aurretiko erreserbarekin irekiko dira soilik ondorengo zerbitzuak, FITNESS gelak, igerilekua handia kalez kale, igerileku txikia (familientzat eta behar bereziak dituzten pertsonentzat), padel /teniseko pistak eta pilotalekua. Guztiak sarrera eta irteera ordutegiarekin.\nOraingoz, erabil daitezkeen zerbitzuen artean, tenis eta padleko pistak, igeri egin edo igerileku txikira familian joateko aukera izango dute. 12 urte bitartekoek, gurasoekin etorri beharko dute eta adin hortatik gorakoek, bakarrik etorri beharko dute, ez koadrilan eta pertsona heldu batekin joatea gomendatzen da.\nEz. Zerbitzu bakoitzean, gehienezko erreserba kopuru bat izango da aste bakoitzeko. Era honetan, ahalik eta jende gehienari zerbitzua emateko aukera izango da.\nAldagelak erabili ahal izango dira, baina betiere baimendutako edukiera errespetatuz. Igerilekuko dutxak ere erabili ahal izango dira, baina gimnasioko aldageletakoak baliogabetu egingo dira. Kirol anitzeko pistaren eremuko 2. eta 4. aldageletako dutxak erabili ahal izango dira. Kasu guztietan, baimendutako edukiera errespetatuz,\nOraingo kanpaina, ohikoa baino murritzagoa diseinatu da, osasun-agintaritzek ezarritako arauak bete ahal izateko.\nNoiz hasiko gara kuotak kobratzen?\nEkaineko kuota ez da kobratuko. Pasako den lehenengo kuota, uztailekoa izango da. Era honetan, kontutan izanda, aurten irailean kiroldegia ez dala itxiko, martxoko bigarren hamabostaldiko zerbitzu eza konpentsatuta geratu da.\nSistema biometrikoaren bitartez sartu ahal izango da?\nOraingoz ez. Sarbide-sistema hori erabiltzen ari diren pertsonek, instalaziora joaten diren lehen egunean, sarrerako tornuan dagoen pertsonari bere izen-abizenak jakinaraziko dizkiote, eta instalaziotik irtetean harreratik pasako dira txartela jasotzera-\nNeurri berriak Hondartza Kiroldegian\t10 azaroa, 2020\nJOSTALDI PILOTALEKUA itxita egongo da\t10 azaroa, 2020\nHondartza kiroldegiko itxiera ordua aldatuko dugu\t6 azaroa, 2020


10:08, 5 uztaila 2009ko berrikusketa\n6 bytes removed , Duela 10 urte\n14:26, 9 ekaina 2009ko berrikusketa (aldatu)\n10:08, 5 uztaila 2009ko berrikusketa (aldatu) (desegin)\n[[Urretxu]]n GazteleKUaren inguruko aldeko lehen mugimenduak [] - [] urte inguruan eman ziren. Honela []. urtean lortu zuen gazteriak lehen lokala eta hasierako proiektuaren gauzatzea. Lehen gazteleKU honek ez du zerikusirik gaur egunera iritsi zaigun estrukturarekin. Lehenik eta behin gazte lokal bat irekitzea lortu zen eta lokal horrek elkarte batek bezala funtzionatzen zuen eta halako hitzarmena zuen udalarekin sinatua. Funtzionamendua eta harremana estua zen udalarekin eta bi astez behin burutzen ziren bileren bidez erabaki ohi zen aurrera eraman beharreko ekintza eta aurrerapausoak. [[80.1980ko hamarkada]]ren erdialdean GazteleKUak drogaren kolpe gogorra jaso zuen eta lorturik zuen izena erabat gaiztotzen da herritarren partetik. Honela ekintzak murriztu ziren eta lokalak taberna baten gisa funtzionatzen zuen gazteen zerbitzuak ahazturik. ▼\nEgoera hau ikusirik []-[]. urteetan gazte koadrila batzuen ardurapean bilera batzuk egin ondoren arazoa sustraietatik heldu eta konpontzen hasteko ZUGA taldea ([[Zumarraga]] eta [[Urretxu]]ko Gazte Asanblada) sortu zuten. Herriko gazteriaren erantzuna nahikoa bizia izan zen eta bazkideak biltzeko kanpainan 300 gazteren atxikipena lortu zen. Lan dinamika aldatuz joan zen eta lokalean eman zen giroaren aldaketa nahikoa handia izan zen herriko gaztediak berriz ere “bere” hartu zuelarik. [[90.1990ko hamarkada]] erdialdean errelebo generazionala ematen da eta hori aurrerantzean ere eman dedin mekanismo batzuk sortu ziren (adibidez, barraren ardura 2 urtez behin aldatu behar da, direktibaren aldaketa…). ▼\n▲[[Urretxu]]n GazteleKUaren inguruko aldeko lehen mugimenduak [] - [] urte inguruan eman ziren. Honela []. urtean lortu zuen gazteriak lehen lokala eta hasierako proiektuaren gauzatzea. Lehen gazteleKU honek ez du zerikusirik gaur egunera iritsi zaigun estrukturarekin. Lehenik eta behin gazte lokal bat irekitzea lortu zen eta lokal horrek elkarte batek bezala funtzionatzen zuen eta halako hitzarmena zuen udalarekin sinatua. Funtzionamendua eta harremana estua zen udalarekin eta bi astez behin burutzen ziren bileren bidez erabaki ohi zen aurrera eraman beharreko ekintza eta aurrerapausoak. [[80.hamarkada]]ren erdialdean GazteleKUak drogaren kolpe gogorra jaso zuen eta lorturik zuen izena erabat gaiztotzen da herritarren partetik. Honela ekintzak murriztu ziren eta lokalak taberna baten gisa funtzionatzen zuen gazteen zerbitzuak ahazturik.\n▲Egoera hau ikusirik []-[]. urteetan gazte koadrila batzuen ardurapean bilera batzuk egin ondoren arazoa sustraietatik heldu eta konpontzen hasteko ZUGA taldea ([[Zumarraga]] eta [[Urretxu]]ko Gazte Asanblada) sortu zuten. Herriko gazteriaren erantzuna nahikoa bizia izan zen eta bazkideak biltzeko kanpainan 300 gazteren atxikipena lortu zen. Lan dinamika aldatuz joan zen eta lokalean eman zen giroaren aldaketa nahikoa handia izan zen herriko gaztediak berriz ere “bere” hartu zuelarik. [[90.hamarkada]] erdialdean errelebo generazionala ematen da eta hori aurrerantzean ere eman dedin mekanismo batzuk sortu ziren (adibidez, barraren ardura 2 urtez behin aldatu behar da, direktibaren aldaketa…).\n[]. urtean GazteleKUaren egoitza zaharra bota egiten da Urretxuko Gernikako Arbola plazaren urbanizazio berria dela eta. Etenaldi fisiko honek beste era bateko etenaldia eragiten duela esan daiteke 4 urtez luzatu zelarik. Honela []an, 4 urtez erritmo desberdinetan lan eginik lortu egin zen GazteleKUaren eraikin berriaren beheko solairua atontzea eta bere ateak gaztediari zabaltzea.


'Argia'ren mendeurrena ospatzeko, lau hitzaldi egingo dituzte San Telmo museoan | El Diario Vasco\nCulturas'Argia'ren mendeurrena ospatzeko, lau hitzaldi egingo dituzte San Telmo museoan\n'Argia' aldizkariaren azala\n'Argia 1919-2019: Zerukotik lurrekora' zikloa antolatu dute maiatzaren 21etik 28ra bitartean, «lorpen historiko horren balioaz jabetzeko»\nDVDonostia Miércoles, 15 mayo 2019, 17:53\nEhun urte bete dituen euskara hutsezko lehen hedabidea da Argia, eta egindako ibilbidea erakustearren, 'Argia 1919-2019: Zerukotik lurrekora' zikloa antolatu dute Donostiako San Telmo Museoaren laguntzaz. Euskarazko hedabide batek lehenengoz mendeurrena bete du, eta «lorpen historiko horren balioaz jabetzeko«, lau emanaldi oso berezi egingo dira Donostian, maiatzaren 21etik 28ra bitartean. Saio guztiak museoan izango dira, 19:00etan hasita. Sarrerak doan izango dira, lekuak bete arte.\nLau emanaldi «oso berezi» izango direla aurreratu dute, «hizlariak euskal kazetaritzan eta kulturgintzan ekarpen handia egindakoak direlako, eta berariaz prestatutako saio bereziak izango direlako, nola edukiz hala formatoz. Horrez gain, San Telmo Museoko erakusketan Zeruko Argiaren lehenbiziko zenbakiak daude ikusgai, jendartean bizi ataleko Euskal kulturaren gunean. Baita '100 urteko soka-dantza' dokumentala ere. Hauek biak maiatzaren 31ra arte egongo dira ikusgai.\nHasteko, maiatzaren 21ean, asteartea, 'Mendearen umeek munduari desafio' hitzaldia egingo du Koldo Izagirrek. Gabriel Arestik duela mende erdi eta gehiago argitaratutako artikulu batetik abiatuta, Zeruko Argia agertoki zutela zaharkituaren eta berritasunaren artean sortu ziren hainbat eztabaida komentatuko ditu Izagirrek.\nHurrengo egunean, maiatzaren 22an, '100 urte ehunka irudi' hiltzaldi ilustratua egingo dute Antton Olariaga eta Joseba Larratxek. Azaleko irudiak, artikuluentzako ilustrazioak, umore zintak, kartelak... Euskal Herriaren iruditeria kolektiboari hainbat ekarpen egin dizkio Argia aldizkariak, eta horiek aztertuko dituzte, hain zuzen.\nOlariagak lau hamarkadatan zehar Argiarentzako egindako marrazki garrantzitsuenen errepasoa egingo du. Testua eta irudiaren arteko harremanak, umorea, euskara bera komunikazio tresna, postergintza, komiki-lanak eta diseinua, besteak beste.\nOstiralean, maiatzaren 24ean, 'Enpeinatzea ez bada libre' errezital poetikoa egingo dute Joxemari Ostolaza, Malores Etxeberria eta Josu Landak. Maiatzaren 28an, aldiz, euskarazko kazetaritza izango du hizpide Elixabete Garmendiak. Aurreratu duenez, Zeruko Argia-Argiaren ehun urteek «euskarazko kazetaritzaren bizkar-hezurra marrazten dute. Euskarri horretan bermatuta, euskarazko kazetagintzaren 'nahi eta ezina' errepasatuko du, lapitz gorriarekin azpimarratuz kinka horretan egoteak ezarri dizkion ezaugarriak: normaltasun eza, militantzia, jazarpena 1936ko gerratik hasita... Izan ere, 'heroismora kondenatua' ageri baita euskarazko kazetaritza, esan du.\nSaio guztiak, esan bezala, 19:00etan izango dira, doako sarrerarekin, lekuak bete arte.


Bideoak — Huhezi\nIkasleek egindako bideo guztiak Blip.TV webguneko kontu honetan ikus ditzakezu. Adibiderako, hona hemen orain arte egindako lanetako pare bat.\nMaskarak dokumentalak bi transexualen historia kontatzen du: Ixotz Louyest eta Ainara Ruiz. Dokumentalak bi sari irabazi ditu 2012ko Huhezinema jaialdian: film onenari dagokion saria (epaimahaiak emandakoa) eta film labur dokumental onenaren saria (publikoak emanda). Dokumental hau Mondragon Unibertsitateko lau ikaslek egin dute, laurak Ikus-entzunezko komunikazioa ikasten, 3. mailan: Ander Bolibar, Ariane Irazusta, Miren Ormazabal eta Oihan Vitoria.\nBai jolasten eta bai erosten, euskaraz nahiago\n“Pototan hitza” taldeak —berau komunikazioko bi ikaslek eratua: Odei Esnaola eta Maider Juaristi— sortu zuen iragarki hau Euspot euskarazko iragarki lehiaketaren I. ediziorako, eta saria jaso zuen, MUko ikasleek egindako spot onena.\nFilm labur hau Komunikazioko zazpi ikaslek egin zuten 2010-2011 ikasturtean "Errealizazioa" izeneko ikasgaiaren barruan. Ikasleak dira: Iker Ugalde, Ekaitz Herrera, Maddalen San Migel, Ion Eskudero, Olaia Juaristi, Itziar Irizar eta Alex Silva.\nTetris: grafismo ariketa\nLan hau 3. mailako ikasle talde batek egin du 2011-2012 ikasturtean "Grafismo lantegia" ikasgaiaren barruan. Egileak: Ariane Irazusta eta Miren Ormazabal.\nHezkuntza saioak telebistan: kalekatuak\nLan hau 3. mailako ikasle talde batek egin du 2011-2012 ikasturtean "Hezkuntza saioak telebistan" ikasgaiaren barruan. Egileak: Marta Prol, Iñigo Calleja, Miren Ormazabal, Arrate Gonzalez, Izar Otter, Ibai Azpeitia, Natalia Alustiza eta Itxaso Frau.


Jolastuz ikasi by maddi Irastorza - issuu\nJOLASTUZ IKASI Zatikiak\nMaddi Irastorza Cristina Nieto Naiara Lasa Agurtzane Igartua Lehen Hezkuntza 32.1\nAURKIBIDEA KATALOGAZIO EZAUGARRIAK ................................................................................................2 TESTUINGURAKETA ..............................................................................................................2 HELBURU DIDAKTIKOAK........................................................................................................2 OINARRIZKO KONPETENTZIAK ...............................................................................................2 Oinarrizko eta espezifikoak diren IKT konpetentziak ...........................................................3 EDUKIAK ..............................................................................................................................3 ORIENTAZIO METODOLOGIKOAK...........................................................................................4 Hasierakoa .......................................................................................................................4 Garapenezkoak.................................................................................................................4 Indartzekoa......................................................................................................................4 Bukatzeko ariketa.............................................................................................................4 EBALUAZIO IRIZPIDEAK .........................................................................................................5 Arloarekiko ......................................................................................................................5 IKT-arekiko.......................................................................................................................5\nKATALOGAZIO EZAUGARRIAK Katalogazio ezaugarriei buruz hitz egiterakoan, IKT mailari dagokionez, gure ariketak tarteko\negiterakoan, berriz, sekuentzia didaktiko bat dela deritzogu. Ariketak hauek segimendujarduerak dira eta banaka egitekoak. Guzti hau JClic programaren laguntza erabiliz.\nTESTUINGURAKETA Eguneroko bizitzan zenbaki osoekin adierazi ezin daitezkeen hainbat egoera izaten ditugu. Beraz, osotasuna eta osotasun horri dagokion edo adierazi nahi den zatia beharrezkoa dugu beste zenbati mota bat erabiltzea: zatikia. Unitate didaktiko hau sinplea izan arren, garrantzi handiko kontzeptu bat landuko da. Badakigu zatikien kontzeptu orokorra ulertzeak ikaskuntza prozesu luze bat eskatzen duela, beraz, prestatutako jarduera- sekuentzia hauetan, zatikiak ikasteko lehen pausoak emango dira.\nHELBURU DIDAKTIKOAK -\nEzaguera didaktikoak erabiltzea eguneroko bizimoduko egoeren eta gertaeren mezuak eta informazioak ulertzeko, balioesteko eta sortzeko.\nbakoitzaren araberako prozedura erabiliz. -\nmatematika erabiliz gozatzea eta matematikarekin dihardutenen moduak eta jarrerak balioestea.\nOINARRIZKO KONPETENTZIAK -\nHizkuntza- komunikaziorako gaitasuna\nInformazio tratatzeko eta teknologia digitala erabiltzeko gaitasuna\nOinarrizko eta espezifikoak diren IKT konpetentziak OINARRIZKO KONPETENTZIAK\nTeknologiaren ulermena eta erabilpena IKT desberdinak erabiliz, edozein arazoetara egokituz: Hardware oinarrizko baliabideak maneiatu,…\nOrdenagailuaren oinarrizko erabilera zein den jakitea\nBizitza osorako ikaskuntza\nJarrera irekia eta ikertzailea izatea edozein pertsona edo egoerarekin ikasi daitekeela ikusiz: komunikatu eta elkarlanean aritu,…\n*IKTak erabili lanak egiteko\n*Testuinguru birtuala erabili\nInformazioaren aurrean jarrera kritikoa eta pentsakorra izatea, betiere, gizarteko arauak errespetatuz: informazioaren pribatutasunaz ohartzea,…\nEDUKIAK Zenbaki arruntak, osoak, hamartarrak eta zatikiak. Ehunekoak. Zenbaki- alfabetizazioa. -\nBaliokidetasunak eta formak menderatzea. -\nZatiki- zenbakiak. Zatiki baliokideak lortzea. 3\nZatiak ehunekoen bidez adieraztea.\nZenbaki arruntak, osoak, hamartarrak, zatikiak eta ehunekoak ordenatzea, alderatuz, zenbakizko zuzenean adieraziz eta zenbaki mota batetik bestera pasatuz.\nORIENTAZIO METODOLOGIKOAK Hasierakoa 1- ESAN EGIA EDO GEZURRA DIREN Ariketa honetan, bi zutabe daude, zutabe batean eragiketak egongo dira, eta hauek beste zutabeko egia eta gezurrarekin lotu beharko dituzte. 2- AURKITU ZATIKIEKIN ERLAZIONATUTAKO HITZAK Letra zopa honetan, zatikien inguruko hitzak aurkitu beharko ditu. Modu honetan, gaian emandako hitzak errepasatuko ditu.\nGarapenezkoak 3- LOTU IRUDIAK DAGOKION ZATIKIAREKIN Bi atal egongo dira, batean zatikiak marrazkiz eta bestean zatikiak idatziz. Beraz, zatikiak marrazki egokiarekin lotu beharko ditu. 4- BALIOKIDEAK Bi zutabe egongo dira eta zatiki bakoitzaren baliokidea bilatu beharko dute aldameneko zutabean.\nIndartzekoa 5- IDATZI IRUDI BAKOITZAREN ZATIKIA Marrazkietan zatikiak adierazita agertuko dira eta zer zatiki den idatzi beharko dute, bere izen egokia jarriz, ahoz esaten den moduan hain zuzen ere.\nBukatzeko ariketa 6- EGIZU PUZZLEA Bukatzeko eta ariketa guztiak egin ondoren opari bezala, puzzle hau egingo dute. 4\nEBALUAZIO IRIZPIDEAK Arloarekiko Zenbait zenbaki mota (arruntak, osoak, zatikia, eta ehunenetara arteko hamartarrak) irakurtzea, idaztea eta ordenatzea. -\nZenbaki arruntak, osoak eta ehunenetara arteko hamartarrak irakurtzen eta idazten ditu.\nZatiki errazak irakurtzen eta idazten ditu.\nZenbaki arruntak, osoak eta ehunenetara arteko hamartarrak ordenatzen ditu.\nOinarrizko zenbaki- sareen baliokidetasunak egiten ditu.\nOrdenagailuaren funtsezko erabilerak ezagutzen ditu.\nSagua eta teklatua egoki erabiltzen ditu.\nTestuinguru birtuala erabiltzen du.\ndsdk dksj s


Gauetik gauera -bizitzako gauza erabakigarriak gertatu ohi diren bezala-, Antoniok, eragin handiko egunkari bateko zuzendari batek, berehala erabaki behar du bere bi zuzendariordeen artean zein izango den egunkari ospetsuaren buru. Administrazio-kontseiluak onartu duen bezala, beste hautagaia kaleratu egingo dute, aukeratua argitalpenaren erre-organigraman libre uzteko. Beteta, nagusia eta autoritarioa izateaz gain, eraginkorra eta trebea ere bada, eta lankide ohia da.\nInformazio-borrokaldiak; Mikyren ibilbidea, langileengandik hurbil eta lankidetza-sinergietan aditua, bikaina da, eta, unibertsitatean elkar ezagutu zutenetik, Antonioren ikasle kuttuna izan da. Horien artean bada, duela hamabi urtetik, argitutako sentimendu bat. Mikyren hautaketa saihestezina dirudi, salbu eta testosterona falta zaiolako, botereari, oldarkortasunari eta sexuari lotutako hormona...\nAntzezleak: Miguel Angel Solá eta Paula Cancio\nZuzendaritza laguntzailea: Quique Quintanilla\nEszenografia: Edi Naudo eta Fernando Bernués\nIkus-entzunezkoa: David Bernués\nMakillajea eta ile-apaindegia: Mauro Gastua\nEkoizpena: Saray Neila\nKomunikazioa: Nico Garcia\nDiseinu grafikoa, argazkia eta kartela: David Ruiz


Gaztedi Durangaldea 2018 programak lanekoak ez diren bekak eta negozio ideien lehiaketa aurkeztu ditu\nGaztedi Durangaldea programak negozio ideien lehiaketaren edizio berria aurkeztu du, baita enpresetan lanekoak ez diren praktikak egiteko diru-laguntzen deialdia ere. Datozen egunetan zabalduko dira bi ekintzetara aurkezteko epeak, eta denbora luzez zabalik mantenduko dira proiektuen aurkezpenak modu egokian prestatzeko tartea eskaini ahal izateko.\nNegozio ideien lehiaketa 16 eta 29 urte arteko gazteei zuzenduta dago, eta parte-hartze epea irailaren 14ra arte egongo da zabalik. Ordura arte, edozein momentutan aurkeztu ahalko dira ideiak, eta proposamenak bidaltzeko epea amaitzen denean, negozio proiektuak martxan jartzearen inguruko formazioa eskainiko zaie parte hartzen duten pertsona guztiei. Formazio horretan izatea ez da derrigorrezkoa, baina kontuan hartuko da proiektuak ebaluatzerako orduan.\nEnpresetan lanekoak ez diren praktikak egiteko bekei dagokienez, 18 eta 25 urte arteko gazteak praktiketan hartzeko prest dauden enpresei zuzenduta daude. Programak 5 hilabeteko iraupena izango du, eta hilean 460 euro ordainduko zaie bekadunei. Gainera, ordutegiak ezingo du enpresa hitzarmenean zehazten denaren %75a baino luzeagoa izan.\nAurtengo edizioan, bi berrikuntza proposatzen dira beken inguruan: batetik, diru-laguntza horiek eskatzeko epea baliabideak amaitu arte egongo da zabalik; beraz, edozein unetan eskatu ahalko dira urrira arte, aurrekontua agortzen ez den bitartean. Hori horrela, eskaerak iristen diren ordenaren arabera bilatuko dira enpresak, eta horren arabera emango dira bekak.\nBeste aldetik, jada enpresa batekin hitzartuta dauden gazteen eskaerek lehentasuna izango dute. Dena dela, hau ez da kontuan hartuko eskatzaileak enpresaren jabe edo zuzendari den familiarekin zerikusia edo ahaidetasuna baldin badauka.\nDeialdi hauen inguruan informazio gehiago behar izanez gero, jlorenzo@udalermua.net helbide elektronikora idatzi edota Gaztedi Durangaldea programaren webgunera jo daiteke.\nGazteentzako politikak herritik abiatuta\nBizkaiko Foru Aldundiak sustatzen duen Gaztedi Bizkaia proiektuak herrietan gazteentzako politikak abiarazteko helburua du, kasu bakoitzean behar diren zerbitzuak eskainiz. Jarduera eremu nagusiak zortzi dira: hezkuntza eta trebakuntza, enplegu eta ekintzailetza, gizarte esku-hartzea, osasun eta ongizatea, kultura eta sormena, gizarte konpromisoa, parte-hartzea eta nazioartekotzea.\nGazteentzako politika integralak eskualdeka garatu, bultzatu eta ezarri ahal izateko, Durangaldean 2017-2019 proiektuan parte hartzen duten herriak Abadiño, Amorebieta Etxano, Berriz, Durango, Elorrio, Ermua, Garai, Iurreta, Izurtza, Mallabia, Mañaria eta Zaldibar dira.\nDurangaldea Gaztedi hitzarmena sinatzean, udal ezberdinek urtero jarduera zehatzak bultzatzeko eta horietan parte hartzeko konpromisoa hartu zuten. Horrela, inoren kontura lan egiteko trebakuntza (enpresetan praktikak) eta norbere konturako enplegua sustatzen dira (negozio ideien lehiaketa bidez).


HAURRESKOLAK PARTZUERGOAREN STEILASBERRI 10: 2020ko ekainaren 16ko Mahai Negoziatzailea - Steilas\nHAURRESKOLAK PARTZUERGOAREN STEILASBERRI 10: 2020ko ekainaren 16ko Mahai Negoziatzailea\n2020-06-17 STEILASBERRI 10(1)\n2020ko ekainaren 16ko Mahai Negoziatzailea\nAtzoko Mahai Negoziatzailea hasiera batean presentziala izan behar bazen ere, bezperan enpresak bideo-dei baten bitartez egingo zela jakinarazi zigun. Ondorioz, bilera komunikazio oztopoek baldintzatu zuten, eta ez zen batere eraginkorra izan. Bileran jaso genuen informazioa horrela laburtu dezakegu:\nHaurreskolak Partzuergoko arreta zuzeneko protokoloak bi atal ditu (prebentzio arloa eta arlo pedagogikoa). Haurreskola bakoitzak bere ezaugarrietara eta momentuko egoerara egokitu behar ditu (uztaileko egoera eta irailekoa oso desberdinak izango direlako). Aipatzekoa da planak egin duten langileen esfortzua, administrazioak hartutako erabaki kontrajarrien aurrean erlojuaren kontra egon baitira lanean. Gaur bertan plan hauek hezitzaileen eskuetan egotea espero dugu.\nPlan hauek haurreskoletan lan egiteko modua aldatuko dute. Sortuko dituzten errealitate eta behar berriak Haurreskolak Partzuergoko Prebentzio Departamentuari eta sindikatuei komunikatzea eskatzen dizuegu, aldaketa horien eraginaz guztiok jabetu gaitezen.\nGauzak horrela, enpresak ez du zehaztu haurreskola bakoitzean zenbat haur eta hezitzaile egongo diren hurrengo astelehenetik aurrera, datuak jasotzen eta aztertzen ari baita oraindik. Arduradunek ez zuten baztertu hezitzaileak haurreskola batetik bestera mugitzea edota ordezkapenak gauzatzea beharra egongo balitz.\nBestalde, urteroko prozesuei buruz apenas erabaki zen ezer. Izan ere, honetarako enpresak matrikulazio datuak beharrezkoak direla dio. Adibidez, baliteke 2020ko lanpostuen zerrenda urrira arte ez osatzea, beraien esanetan, LALa (Lekualdatze lehiaketa) ikasturte honetan egiteko denborarik ez baitago. Era berean, esleipenak uztailean egitea baztertu dute dagoeneko, haurren izen ematearen behin-betiko zerrendak uztailaren 28ra arte ez direlako prest egongo. Ondorioz, abuztuan ez egitea eskatu genien, hezitzaileon opor hilabetea baita.\nHala ere, ikasturte hasierara begira, abuztu amaieran enpresak esleipen prozesua deitzea posible izan daiteke. Hau guztia zehazteko ekainaren 29an enpresarekin bilera izango dugu. Bilera horretara gaiak landuta eraman ahal izateko, behin eta berriz eskatu genien beharrezko dokumentazioa zehaztuta garaiz bidaltzeko, bilera emankorra izan dadin.\nBukatzeko, Eusko Jaurlaritzaren eta Haurreskolak Partzuergoaren jokaera zikina salatu nahi dugu. Atzo goizean Haurreskolak Partzuergoaren egoitzan egindako elkarretaratzearen ostean, itzulera protokoloa prentsara filtratu zuten eta guztiok ikusi ahal izan genuen EITB taldeko gaueko berrietan. Haurreskoletara behin-betiko plana bidali baino lehenago protokoloaren berri medioen bitartez izatea ez da momentu honetan Haurreskolak Partzuergoko langile eta familiek behar duguna.\nZoritxarrez, Haurreskolak Partzuergoko langile eta familiek azkenaldian jasan dugun mespretxua begibistakoa izan da. Errespetuz tratatzea exijitu beharrean gaude atzokoa eta gero.\naraba2020-06-17T12:41:31+02:0017 junio 2020|Steilasberri CAPV|


'Cosimoren katiuskak', haurrentzako album handi eta dotorea | El Diario Vasco\nLibros'Cosimoren katiuskak', haurrentzako album handi eta dotorea\n'Cosimoren katiuskak', haurrentzako album handi eta dotorea\nEtxepare saria irabazi zuen Dani Martirena eta Ana Ibañezen albumak, eta Pamiela etxeak argitaratu du\nJueves, 25 octubre 2018, 11:42\nXede oso zehatz bat du Nafarroako hainbat udal eta mankomunitatek elkarlanean, Pamiela argitaletxearen eta Nafarroako Gobernuaren laguntzaz, antolatzen duten Etxepare sariak: haurrendako albumak sortzea; hau da, «testua eta irudia elkarren osagarri dituzten lanak» eskaintzea irakurle gazteenei.\nArtisten lanari gehitzen bazaio edizio oso zaindua, liburu eder askoak ekartzen ditu urtero ekimenak, eta aurtengoa ez salbuespena izan. 2018ko lan sariduna ekainaren 14an iragarri zen Cordovillako El Centro kulturagunean. Orduan jakin zen proiektu saritua zela 'Cosimoren katiuskak' albuma, Ana Ibañez ilustratzaileak eta Dani Martirena idazleak aurkeztua. 19 lanen artean izan zen aukeratua.\nBerriki argitaratu du Pamiela etxeak, liburu eder eta koloretsu bilakatuta. Tamaina Handia sailean kaleratu dute sei urtetik aurrerako neska-mutikoentzat egokia den tapa gogorreko eta 32 orriko liburua, 14 euroko prezioa duena.\nLiburuak bi protagonista ditu: Cosimo eta parke txiki bat. Honakoa esan zuen epaimahaiak albumaz: «Cosimok zuhaitz batean eraiki du etxola, eta hortik inguruari erreparatzen dio. Egileek Italo Calvinoren 'Il barone rampante' liburu ezagunaren erreferentzia erabili eta gaurkotu dute, Cosimo haurrari baliabide berriak eman dizkiote eta, gizartean kokatuz, edertasunaren aldarrikapena zabaldu dute«.\nLeire Bilbao, Leire Salaberria eta Asun Agiriano aritu ziren epaimahaikide lanetan, eta honakoak ere azpimarratu zituzten lan irabazleari buruz: «Gogoetarako kontakizuna ere bada gaur saritzen ari garen obra hau, testuak poesia du, umorea eta jolasa: hitzekin jolasten du idazleak, irudiekin marrazkilariak. Biek album ilustratu baten ezaugarri nagusiak bikain erakusten dute, hau da, irakurlea adi egotearena eta heldu baten konpainia ezinbestekoa izatearena, xehetasun guztiak harrapatzea nahi baditugu».\nIzan ere, 'Cosimoren katiuskak' «liburu indartsua da bai testuan baita ilustrazioan ere, aberatsak dira bi lengoaiak. Teknikoki ausarta, guztiak du zeresana, eta horregatik eskaintzen du irakurketa ugari; arriskatzen duen obra bat da, euskal idazle eta ilustratzaileen maila ondo baino hobeto erakusten duena».\nEgileei dagokienez, Iruñeko Udalak, Etxepare saria programan barne, antolatzen duen Biko-Teka topaketetan parte hartutakoak dira biak: batak idazle moduan (Dani Martirena) eta besteak ilustratzaile lanetan (Ana Ibañez).\nAna Ibañez Elosua, Iruñan jaioa, Arte Ederretan lizentziatua da, eskultura alorrean. Halaber, grabatu eta estanpazio teknikak ikasi zituen Iruñeko Arte Eskolan. Hainbat taldekako erakusketetan parte hartu du, hala nola norbanakoetan. Sariak eta bekak ere jaso izan ditu. Kasurako, eskulturako 2. saria eta pinturako 3. saria Iruñeko Gazte Sarien XIV. deialdian.\nAuto-ekoizpenaren bidetik, Dani Martirenarekin batera, 'Hankaz gora du amak mundua' (Liburu Iletsuak, 2015) eta 'Jonek Jone izan nahi' (Liburu Iletsuak, 2017) du liburuetarako ilustrazioak egin ditu.\nDani Martirena Indart, Legasan jaioa, kazetaria da ogibidez, eta azken urteotan Euskal Irrati Telebistako albistegietan erredaktore bezala lan egiten du. Literaturari dagokionez, han eta hemengo lehiaketetan saritu izan dituzte bere idazlanak. Iruñeko Udalak egile berrientzat antolatzen duen literatura lehiaketan ere nabarmendu dituzte bere lanak, eta Nafarroan euskaraz idazten duten egileekin Pamiela argitaletxeak 39 idazle nafar izenburupeko argitalpenean ere parte hartu du. Haurrentzako literaturari begira, arestian aipatutako bi lanak argitaratu ditu, auto-ekoizpenaren bidetik, Ana Ibañezekin batera.\nJulia Navarro habla de su séptima novela: «No me gustan los héroes» Los vascos que lucharon con los aliados en la Segunda Guerra Mundial


Solariumak: arautzeko legea urratzen dute | Revista - Part 4\nPrezioetan alde handiak\nUVA izpien saioaren batez besteko prezioa 5 euro da, aztertu diren 130 establezimenduetan. Denetan hiririk garestiena Donostia da (batez beste, 6,8 euro saioko), ondotik Cadiz, Murtzia eta Alacant datozkiola (5,9 eta 6,1 euro bitarteko prezioa, saioko). Batez besteko horren gainetik zebiltzan Madril (5,5 euro saioko), Malaga (5,4 euro) eta Bartzelonako zentroak ere (5,2). Hiri merkeena Coruña da: saioaren batez besteko saioa 3,4 euro kostatzen da. Ondoren Valentzia (3,6 euro) eta Logroño (3,8 euro) datoz. Batez besteko espainiarraren azpitik dabiltza Iruñea (4,2 euro saioko), Gasteiz (4,3 euro) eta Bilbo (4,6 euro). Dena den, prezio batetik besterako alde handi horiek baino nabarmenagoa da egiaztapen hau: prezioen zerrendak hamar solariumetatik lautan bakarrik zeuden jende aurrean agerian.\nUVA izpien eragin mesedegarriak iragartzea, debekaturik\nLegeak berariaz debekatzen du UVA izpiak hartzeagatik osasunarentzat eragin mesedegarriak (sendatze edo prebentziozkoak) lor daitezkeela aipatzea brontzeatze zentroetan.\nSolarium horiek ez dauzkate azaleko gaitzak tratatzeko eguzki pantailak, bertako makinak teknologikoki ez baitira gauza erabiltzaile bakoitzari komeni zaizkion erradiazioak emititzeko eta neurtzeko. Oinarri-oinarrizko lanparak dira eta erradiazioak era irregularrean igortzen dituzte, funtzionamenduan zenbat eta denbora gehiago eman, orduan eta gorabehera handiagoekin.\nOspitaletako makinek, ordea, larruazalaren gaitzak tratatzeko balio dute erradiazio dosiak eta denbora neurtu ez ezik, lanparen emisioen gorabeherak ere doi-doi kontrolatzen dituztelako. Atal honetan ere bost establezimendutatik batek araua urratzen du, UVA izpien erabilerari bertuteak aitortzen dizkiolako: “antsietatea arintzen du”, “akne arazoak konpontzen laguntzen du”, “kolesterola eraisten du”, “odoleko oxigeno fluxua errazten du”, “libidoa areagotzen du”, “onura psikologikoak eragiten ditu”, “hezueria hobetzen du”, etc.\nUVA izpiak hartu aurretik, brontzeatzeko kremarik ez\nProfesionalak bezeroari ohartarazi behar dio argi eta garbi brontzeatzea azkartzen duten produktuen erabiltzea ez dela gomendatzeko modukoa UVA izpiak hartu aurretik, larruazalean kalte eragin dezaketen substantzia fotosentsibilizatzaileak eduki ditzakeelako produktu horrek.\n2003ko arazoaz geroztik Euskadiko Autonomi Erkidegoan indarrean dagoen arauteriak xedatua du: “Beltzarantze zentroek brontzeatze prozesua azkartzeko inolako produktu kimiko, dermatologiko nahiz kosmetikorik ezin entrega diezaiokete erabiltzaileari”. Egoera, ordea, arras bestelakoa da: bisitatu diren establezimenduen %24tan brontzeatzea azkartzeko kremak (inongo eguzki-filtrorik gabeak, denak ere) erabil zitzaten aukera eskaini zitzaion erabiltzaileari.\nIzpi ultramoreak: motak\nUVA izpiak: larruazalean sakon sartzen dira eta lesio larriak eragin ditzakete. Brontzeatzeak eragiten duen kolorearen eragile dira eta, erre edo kiskali egiten ez duten arren, epe luzera azalean UVB izpiek baino kalte larriagoak ondorioztatzen dituzte. Larruazala UVA izpien erradiazioen bitartez beltzaran bilakatuz doa, izpi horiek zelulei melanina (azala beltzaran agerrarazten duen pigmentu naturala) ekoitzi arazten dietelako.\nUVB izpiak: eguzki eritema edo erredura eragiten dute. Larruazalaren gainaldeko geruza (epidermisa) kaltetzen dute izpi hauek eta oso litekeena da haren eragin kaltegarria begiek ere nozitzea. Epe luzera, jakina, eragin metagarria dute.\nUVC izpiak: denetan erasotzaileenak izaki, ozonozko geruza ez dute zeharkatzen, atmosferak xurgatu eta hantxe geratzen direlarik, atxikirik. Dena den, horrelako izpiak iturri artifizialek ere emititzen dituzte: lanpara germizidek, esate baterako.\nJoan aurreko orrira: « Irregulartasuna nagusi\nJoan hurrengo orrialdera Jakin beharrekoa eta konparaketako taula »


Diabetesa ulertzeko bidean (II): metabolismoan akatsak daudenean - Zientzia Kaiera\nDiabetesa biztanleriaren zati garrantzitsu batek jasaten duen gaixotasun kronikoa da, baina, kasu askotan gaixotasun ezezaguna da edo, hobeto esanda, ez da ondo ulertzen zer den eta zergatik agertzen den diabetesa. Diabetesa ulertzeko bidean, lehenik glukosaren metabolismoan intsulinak duen garrantzia azaldu genuen eta jarraian, erregulazio horretan akatsak daudenean gertatzen denean jarriko dugu begirada.\nIrudia: Diabetesa duten gaixoentzat beharrezkoa da odoleko glukosaren kontzentrazioa kontrolatzea eta beharrezkoa denean intsulina injektatzea. (Argazkia: Steve Buissinne – domeinu publikoko irudia. Iturria: pixabay.com)\nDiabetesa aspalditik ezagutzen den gaixotasuna da. Ideia bat emate aldera, kontuan izan behar dugu diabetesaren lehen deskribapena Ebers papiroan dagoela, k.a. 1.500. urtean. Erromatarrek eta greziarrek diabetesa ezagutzen zuten. Garai hartan, norbaitek diabetesa zuen edo ez jakiteko haren gernua dastatu behar zen. Horrela, greziarrak konturatu ziren zenbait lagunen gernua mellitus zela, alegia, gozoa zela -eztia, mellita hitzetik dator-. Orain badakigu zapore hori gehiegizko glukosa kontzentrazioaren kausa dela. Modu horretan, greziarrek bazekiten gaixotasun hori zutenek edari gozoak edan bezala kanporatzen zituztela gernuaren bidez -alegia, gernua ere gozoa zela- sifoi bat balitz bezala. Sifoi hitzaren baliokide greziarra diabetes da eta hortik, hain zuzen ere, diabetes mellitus.\nDiabetesa duten gaixoek egarri handia izan ohi dute eta baita pixa egiteko gogo handia ere. Sintoma horietan oinarrituta, historian zehar hainbat aurkikuntza egin dira diabetesari buruz. 1679an, Thomas Willis mediku ingelesak sintoma horiek zituzten gaixoen gernuaren hondakinak dastatu zituen eta bi diabetes mota berezitu zituen: diabetes gozoa eta zaporerik gabeko diabetesa -esan beharrik ez dago nola iritsi zen ondorio horretara-. Gaur egun dakigunez, diabetes mellitusa diabetes gozoa da eta odoleko glukosa maila handiegiarekin lotzen da. Zaporerik gabeko diabetesa, aldiz, guztiz desberdina den gaixotasuna da eta hormona antidiuretikoaren gabeziarekin lotzen da. Hala ere, antzeko sintomak ematen dituenez, izen bera dute biek. Hortaz, garrantzitsua da jakitea diabetes mellitus eta diabetes zaporegabea fisiologikoki gaixotasun desberdinak direla. Oro har, diabetesa aipatzen denean lehenengoaz ari gara.\nDiabetesa, beraz, pertsona baten odoleko glukosa maila behar baino gorago dagoenean izaten da. Oro har, odoleko azukre maila normaltzat jotzen da 65-100 mg/dl artean badago -baraurik- eta 140 mg/dl azpitik otordutik ordu bat edo bi igaro denean. Maila hori gaindituz gero, litekeena da pertsona horrek diabetesa izatea. Azukre kantitate handiegi horrek hainbat kalte ekar ditzake begietan, giltzurrunen funtzionamenduan, nerbio sisteman, eta abar. Oro har, epe luzera agertzen diren arazoak izan ohi dira. Diabetesa mota desberdinetakoa izan daiteke, baina, motarik arruntenak 1 mota eta 2 mota deiturikoak dira. Horien arteko desberdintasuna ulertzeko, lehenik eta behin beharrezkoa da glukosaren metabolismoaren erregulazioan gehiago sakontzea.\nGlukosaren metabolismoa intsulinak erregulatzen du. Bere funtzio garrantzitsuena glukosa odoletik zeluletara igarotzen laguntzea da, modu horretan odoleko glukosa kontzentrazioa murriztuz. Era berean, intsulinak gibeleko glukogeno sintesia aktibatzen du eta prozesu horrek ere glukosa kontzentrazioa murrizten du. Alabaina, pankreak intsulinarik jariatzen ez badu, zeluletako paretetan dauden glukosa garraiatzaileak ez dira behar bezala aktibatzen eta glukosa ez da modu eraginkorrean sartzen zeluletara. Egoera honi 1 motako diabetesa deritzo, alegia, intsulina gabeziaren ondorioz odoleko glukosa kontzentrazioa murrizten ez denean.\nHalere, bada beste akats mota bat glukosaren metabolismoaren erregulazioan. Zenbait kasutan, intsulina egon daiteke, bai, baina zeluletako intsulina hartzaileetan egotea akatsa -alegia, intsulinarekin lotu behar diren zelulako paretaren atalak-. Lotura hori ez bada modu egokian gertatzen, glukosa garraiatzaileak ez dira behar bezala aktibatzen eta glukosa ez da zeluletara sartzen. Bigarren arazo hori duten gaixoek 2 motako diabetesa dute, hots, pankreak intsulina jariatzen du, baina, intsulina ez da modu egokian lotzen hartzailearekin.\n1 motako diabetesa haurtzaro edo nerabezaroan agertu ohi da, nahiz eta beranduago ere ager daitekeen. Oro har, mota honetako diabetesa bat-batean agertzen da eta intsulina hartuz kontrola daiteke. 2 motako diabetesa helduaroan agertzen da normalean eta horrek ez du zertan betirako izan behar; tratatzen bada, adibidez gizentasunaren aurka egiten bada, desagertu egin daiteke. 1 motako diabetesa baino askoz ere ohikoagoa da biztanlerian -%90-95- eta, orokorrean, sintomak ez dira hain agerikoak. Askotan ez du inongo minik sortzen eta denbora luzean oharkabean pasa daiteke -horrexegatik daude diagnostikatu gabeko kasu asko-. Oro har, 2 motako diabetesa elikadura desegokiaren eta kirol gabeziaren ondorioa izaten da. 1 motakoa, aldiz, ezin da era eraginkorrean saihestu. 1 motako diabetesa norberaren immunitate-sistemak pankrean dauden beta zelulak erasotzen dituenean gertatzen da eta horren arrazoiak genetikoak edo ingurunearenak izan daitezke -esaterako, gaixotasun birikoak jasan ondoren-.\nDiabetes mellitusaren tratamenduari dagokionez, historian zehar hainbat modutara egin da, aurkikuntza berriek tratamendu eraginkorragoak ekartzen zituzten neurrian, baina, hori guztia hurrengorako utziko dugu.\nDiabetesari buruzko artikulu-sorta:\nDiabetesa ulertzeko bidean (I): glukosaren metabolismoa - Zientzia Kaiera otsaila 18, 2020\n[…] Diabetesa ulertzeko bidean (II): metabolismoan akatsak daudenean […]


martxoa 2018 – maiatza 2019 Mar 2018 – maiatza 2019\nEuskaraldia aurkezpena Iruñea @ Zaldiko Maldiko Elkartean.\nMar 21 @ 19:00 – 20:00\nEuskaraldia aurkezpena Iruñea. Lizarrako esperientzia, musika, Bertsolariak eta merendua. Euskaraz hitz egiten badakizu? Euskaraz hitz egiteko gaitasunik eduki ez arren, zerbait uler dezakezu? Konturatu al zara, orduan, elkarrekin euskaraz egin dezakegula? 11 egun euskaraz, egingo Read more about Euskaraldia aurkezpena Iruñea[…]\nAuzoak BABESLEAK EUSKARALDIA http://schemas.google.com/g/2005#event IRUÑEKO UDALA MINTZAKIDE SAIO OSAGARRIAK Euskaraldia Mintzakide Saio Osagarriak


Kontxik Worldsummits erabiltzen ikasten du – KZblog\nKontxik Worldsummits erabiltzen ikasten du\nKaixo KZguneako lagunak! Zer moduz? Nik kafe bat hartu berria dut kuadrilarekin urtero mendira egiten dugun irteeraz hitz egiteko. Oraingo honetan Iñaki ez da gurekin etorriko eta horrek apur bat larritzen gaitu. Urte askotan izan baita Iñaki gure gidaria mendi inguru guztiak ezagutzen ditu eta. Orain arte ez gara inoiz ibilbideetaz edo bisitatuko ditugun lekuez arduratu, dena Iñakiren eskuetan utzi baitugu…\nIñakik mendian ibiltzeko smartphonerako aplikazioren bat erabiltzea aholkatu digu eta automatikoki bonbilla piztu zait. “Wikiloc. Sortu eta partekatu zure kanpoko ekintzen ibilbideak” izeneko urruneko ikastaro bat egin nuen bere garaian KZgunean. Ez naiz aditua baina ikastaroan ikusitako aplikazioak erabiltzeko gai naiz arazorik gabe. “Worldsummits” izeneko aplikazio bat aipatu zen ikastaroan eta probatzeko aukerarik izan ez dudanez, neure burua eskaini dut gidari ofizial bezala oraingo honetan.\nEspedizioko kideak protestatzen ez dutenez ezta urduri jartzen ere, ados daudela eta gidatzen utziko didatela ematen du. Ze ausartak! Hau erantzukizuna!\nJarraituko ditugun bideak aurrez aplikazioaren bidez deskargatzea da nire asmoa. Horrela nahikoa izango da bidea aukeratu eta smartphonearen bitartez jarraitzea, Iñakik urtero gustura egin duen bezala.\nAplikazioak duen ezaugarrienetatik gehien liluratzen nauena, pantailan duen bisorearen bitartez aurrean dugun informazioa ikus dezakegula da. (Gailurrak, interes-puntuak, bideak…).\nBadugu ere gure ibilbideak grabatzeko eta gero haien xehetasun guztiak ikusarazteko aukera. Egindako bidea, ibilitako kilometroak etab.\n– Eta galtzen bagara ala ezbeharren bat gertatzen bada? – Galdetzen du Amaiak…\nEz dago arazorik. Aplikazioak botoi bat du espresuki gure posizio zehatza sorospen zerbitzuetara bidaliko duena gu erreskatatzera etor daitezela.\n– Baina telefonoa bateriarik gabe geratzen bada? – Bururatzen zaio Amaiari…\nEne!, Ez zait okurritu eta arrazoi duzu. Iñaki gidari bezala egon den bitartean nahikoak ziren ogitarteko batzuk martxan jarraitzeko baina telefonoek patata-tortilarekin funtzionatzen ez dutenez, bateria eramangarriak eraman behar izango ditugu.\nBeno, jada ia dena lotuta daukagu, gidariaren gaia ebatzi ondoren beste kontu batzuez, eraman behar ditugun tramankulu guztiak bezalakoetaz ardura gaitezke. Iñakiri argazkiak eta egiten ditugun ibilibide guztiak partekatzea agindu diogu, ea datorren urtean ez duen huts egiten.\nBueltan ikusiko gara. Hurrengo arte!\nNork KZgunea| 2019-03-07T20:36:55+00:00\t2019/03/08|Informatika eta Teknologi berriak, Orokorra|Iruzkinik gabe


Ikono - Wikipedia, entziklopedia askea.\nEzagutzen den Pantokratorraren ikonorik zaharrena (VI. mendea). Santa Katalina monasterioa, Sinai.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nArgentinako eliz ortodoxoen ikonoak.


3. TAILERRA ZABALA – ELKARTOKI\nAsteazkenero bezala 5 eta 6.mailakoak elkartu gara lan egiteko. Tailerrarekin hasteko memoria freskatzeari ekin diogu: Zertan ari gara Elkartokin? Zelan eragin dezakegu patioan? Zer hartu behar dugu kontutan ideiak proposatzerakoan? Zeintzuk izan dira orain arte egin ditugun gauzak?\nAurreko saioan patioa hobetzeko ideiak lantzen hasi ginen eta oraingoan horiek gehiago garatzen ibili gara.\nTalde txikietan berriro banatu eta gure planoa eta fitxak betetzen jarraitu dugu. Gure proposamenei izena ere jarri diegu: Patioa hobetzen, Patio kuttuna, Freedom park, Gure Superpatioa eta Super-Hiper patioa.\nProposamen eta ideia asko sortu dira. Adibidez ohe elastikoak, tirolina, eserlekuak, soinua ateratzen duten porteriak, antzestokiak, lurrean saskibaloi zelaia margoztea, hesia koloreztatzea, hesian eskolaren izena jartzea, aterpeko lurran gauzak margoztea, zuhaitzak landatzea, merenderoa, ume nagusientzako kolunpioak, tximino barrak, laberintoa,… eta abar luze bat.\nIdeia bakoitzaren eragina eta gauza onak ere azaldu ditugu. Zeintzuk dira zure ideiaren gauza onak? Espazioa aprobetxatzea, askatasuna, poza, guztiok gustorago egotea, politagoa izatea, guztiok jolasteko aukera izatea, zihurragoa izatea, inork minik ez hartzea, dibertigarriagoa izatea, txikiek eta nagusiek erabili ahal izatea, etab.\nPlanoak ez zigun uzten gure ideiak guztiz azaltzen eta horregatik maketatxoak eta figurak sortzeari ekin diogu. Plastilina, kartoiak, kartulinak eta tenperak eskuan gela hankaz gora jarri dugu.\nHurrengo astera arte!\n3. TAILERRA KARMELO


Ingurumen ikuspegia kontutan edukita, HAPOn txertatzeko hainbat proposamen egin ditugu. Besteak beste, Aieri padura ingurua ?behingoz? berreskuratzea eta hondakin uren sarera konektatzea falta diren tarteak lehentasunezko gai modura hartzea eskatzen dugu.\nAieri ingurua ?behingoz? berreskuratzeko eta ingurua ez moldatzeko eskatu dugu. Gure ustez, berreskuratu beharko litzatekeen interes ekologiko handiko naturgune bat da Aieri. Besteren artean, kanpin bat egiteko proposamena, kirol ekipamenduak ipintzeko edo intentsitateko baxuko etxebizitzak eraikitzeko eskariak ikusi ditugu, baina eremu hori, berez, gune babestu bat da eta legalki ezingo litzateke ezer egin.\nBestelako kontu batzuk ere aintzakotzat hartzea eskatu dugu. Kontu batzuek, gure ustez, presa handiagoa dute, baina beste kontu batzuk gutxinaka egiten joan daitezkeela iruditzen zaigu. Besteak beste, honako proposamenak egin ditugu: udalerrian turismo jasangarria sustatu eta garatzeko plan bat egitea, energia berriztagarriak erabili eta sustatzeko programa abiarazi eta tokiko erakunde bat sortzea, herri barrurako bidegorri bat eraikitzea, urteroko aurrekontutik bertoko basoak landatzeko lurrak erosteko diru sail bat gordetzea, Atxazpiko gunea berreskuratu atseden gune bat egiteko, portua berpizteko programa bat, garbigune bat eraikitzea,?\nLa entrada Ondarroako HAPOren aurrerakinari dozena bat ekarpen inguru egin dizkio Eguzkik aparece primero en Eguzki Talde Ekologista.


Kresala, bi hilabeteko egitarau osatua | Zinema | Pantaila handian\nYou are here: Home ∼ 2014 ∼ January ∼ 13 ∼ Kresala, bi hilabeteko egitarau osatua\nErregeak direla, San Sebastian eguna dela, laburra geratu zitzaien urtarrila Kresalakoei. Ondorioz, bi hilabeteko egitaraua bidali digu Donostiako zineklub zaharrenak. Egitarau ederra, zita garrantzitsuekin. Honako hauek.\nEta hasteko klasiko bat. 1965ko Veneziako zinemaldian FIPRESCI saria jaso zuen “Gertrud“ emango dute gaur. Emakume ameslari, letra larriz maitasunaren bila dagoen emakume baten erretratua dakarkigu Dreyer handiak. Filma aurkezteko Donostiako Zinemaldiako zuzendaria, Jose Luis Rebordinos, zine klub baten sortzailea berau ere, izango da 19:30tik aurrera.\nSan Sebastian eguna zitarik ez, eta hurrengoa urtarrilaren azken astelehenean izango da. Oskar Alegria Iruñatik etorriko da Iparraldean, Man Ray artistaren bila egindako bidaia ekartzeko. Artista estatubatuarrak Biarritz ingurutan pasa zuen denbora bat eta bertan film surrealista grabatu zuen. Horren bila egindako dokumentala da “Emak Bakia Baita“. Berau erakutsiko du Oskar Alegriak urtarrilaren 27an, Donostiako Zinemaldian estreinatu eta zinemaldi askotan ibili eta sariak jaso ondoren.\nJavier Aguirreren maisulana omen da 2005 filmatu zuen “Dispersión de la Luz“. Albertiren poema bati irudia jartzen dio zuzendari donostiar adinduak. Film hau jartzeaz gain, zuzendariaren inguruan egindako film labur dokumentala ere emango dute: “Como empezar una película sobre Javier Aguirre“. Film labur honen zuzendaria, Antonio Pelaez eta Javier Aguirre bera izango dira filma aurkezten astebete beranduago.\nOtsailaren 10ean, Matthias Schoenaerts aktore belgiarra ezagutzeko aukera eman zigun filma jarriko dute. 2012an atzerriko film onenarako Oscarretarako izendatu zuten “Bullhead“. Linburgeraz, Belgikako nederlanderaren dialekto batean filmatutako ganadu iruzurraren inguruko thriller poliziakoa da.\nAstebete beranduago beste klasiko bat. 1941an Preston Sturges zuzendariak filmatu zuen “Sullivan’s Travels“. Filmak egunotako kazetaritza mota bat ekarri dezake burura. Izan ere, txiroen bizitza filmatu nahi duen zuzendari baten bidaia kontatzen baitigu, txiroen bizitza ezagutzeko dirurik gabe egiten duen bidaia. Veronika Lakeren film ezagunenetako da eta “Zinema Terapia Bezala” sailean emango dute. Gonbidatua Leila Govillard psikologoa izango da.\nEta klasikoen artean klasikoa otsaila bukatzeko. Alfred Hitchcockek zuzendutako lehen luzea: “The Pleasure Garden“. Film mutuak bi bikoteen arteko erlazioa kontatzen digu. Suspensearen maisuak soinudun zinema aurretik egin zuenez zuzeneko musika izango da Kresalaren emanaldian. Berau John Berkhout Oiartzungo taldeak egingo du.\nPosted in Zinema Alternatiboa Tagged Alfred Hitchcock, Bullhead, Carl Theodor Dreyer, Dispersion de la Luz, Emak Bakia baita, Gertrud, Javier Agirre, Oskar Alegria, Sullivan's Travel, The Pleasure Garden


Troumouse - Tonton coinceurs (5b, 225 m, derrigorrez 4c) eta Babylon by bus (5c, 210 m, derrigorrez 5b) ~ Eskalatzen\nTroumouse - Tonton coinceurs (5b, 225 m, derrigorrez 4c) eta Babylon by bus (5c, 210 m, derrigorrez 5b)\nEgilea X Larretxea Ordua 15:00 Komentariorik ez\nBenetan oso etzanak diren plaketatik zehar doazen bi bide dira. Hain etzanak dira batzuetan “lau hanketan” igotzen direla. Plaka oso leunetan ematen den itsasgarritasunezko eskalada da. Arrokak oinentzat eta eskuentzat mikroeuste-lekuak ditu eta plakak hain etzanak direnez nahikoak dira igotzen laguntzeko. Ia luze gehienek organo-hodiz osatutako zatiak dituzte bertako eskalada bereziarekin. “Tonton coinceurs” bidea nahiko gertu dauden aseguru ugariekin oso ongi ekipatua dago, baina “Babylon by bus” bidean gauza aldatu egiten da. Bigarren horretan organo-hodiak agertzen diren zatietan aseguruak nahiko gertu daude (oso gertu ere ez), baina plaka leunetan aseguruak oso urruti daude (10 metrora ere) eta beraz, ekipatzaileek dioten modura, buruz ongi eta zailtasun maila menperatuta joan behar da. Hobe da “Tonton…” bidearekin hasi arrokari eta eskalada motari trukua hartzeko eta ondoren “Babylon…” egitea.\nBilgune denak erosoak dira erlaitz handietan egiten direlako. Prestatuta daude bidea rapelatzeko, baina hobe da oinez jaistea (ezker aldetik). Bideak oso etzanak izan arren gustura geratzen zara eta gomendagarriak dira.\nBideen oinarria nahiko altuera garaian dagoenez (2.100 m ingurura) bideak udarako egun bero horietarako aproposak dira. Beraien orientazioa (iparra) eta altueragatik ia beti brisa fresko bat dabil eta beraz, komenigarria da babesteko arropa eramatea.\nIristeko: Gedre herrira hurbildu eta bertatik Troumouse zirku aldera igo. Udaran zirkura sarbidea kontrolatzeko ordainlekua dago. Egun osorako prezioa 5 euro dira (abuztua 2014), baina goiz ibilita ez da inor egoten ordainlekuan.\nHesia zeharkatu ondoren errepidetik igo eta Maillet-eko aterpe-tabernara iritsiko gara. Errepideari jarraituz, plakak bere eskuin aldean geratzen dira, ur-jauzi baten gainean. Kotxearekin errepidetik igo eta plaketatik gertuen dagoen bihurgunean aparkatu.\nHurbiltzeko: Bidezidorraren arrastoak jarraitu eta ur-jauziaren oinarrira hurbildu. Uharra zeharkatzeko modurik hobena eta erosoena da. Gero aldapa motz, baina gogor batek bideen oinarrian uzten gaitu (mugarriak jarraitu). Plakak hasieran ematen duena baino urrutirago daude. Kotxetik 25-30 min inguru beharko ditugu.\nDalle du Maillet.\nTonton coinceurs (5b, 225 m, derrigorrez 4c)\nL1 (45 m, 7 aseguru, 4a). Organo hodiz osatutako hormatxo-sabela hasieran. Gero, erlaitz handi batera iritsi arte, plaka asko etzaten da. Azken zatian itsasgarritasun pasagunetxoak dituen plaka etzan batez osatua dago.\nL2 (55 m, 11 aseguru, 5b). Hasierako metroetan horma-sabela (aseguruak gertu). Ondoren aseguruak urrutirago dituen plaka etzana. Azken aldera ezker aldera jo behar da erlaitz belartsu handi batean dagoen bilgunea aurkitzeko.\nL3 (15 m, 3 aseguru, 4b). Ongi babestuta dagoen horma txiki bertikal bat gainditzeko balio duen luze laburra. Bilgunetik irteteko pasagunetxo bat dago. Horma gainditu ondoren, erlaitz belartsu handi batera irtengo gara. Bertan aurkituko dugu bilgunea.\nL4 (55 m, 11 aseguru, 5a). Plaka luze bat hasieran. Beste plakatxo batera igarotzeko erresalte txiki bat gainditu behar da. Plakatxoa igarota luzea asko etzaten da. Bilgunea aurkitzeko ezker aldera igo behar da.\nL5 (45 m, 8 aseguru, 3b). “Lau hanketan” igotzen den plaka oso etzana itsasgarritasunezko pasagunetxoren batekin.\nMateriala: 11 zinta + bilgunerako materiala. Friendsak eta fisureroak ez dira beharrezkoak.\nNork ekipatua: Zonzibar eta Yaks, 2011.\nBabylon by bus (5c, 210 m, derrigorrez 5b)\nL1 (55 m, 4 aseguru, 4b). Organo hodiak dituen hormatxo etzan bat hasieran. Ondoren aseguruak oso urruti dituen plaka oso etzanak.\nL2 (55 m, 6 aseguru, 5a). Organo hodiz osatutako plaka hasieran. Ondoren itsasgarritasunezko pasaguneak dituen plaka etzan nahiko leuna. Oin eta eskuentzat beti aurkituko ditugu pitzaduratxo eta erregletatxo txikiak. Plaka hobeto igotzen da bere ezker aldetik pitzadura txiki baten laguntzaz baliatuta.\nL3 (45 m, 6 aseguru, 5c). Gertu dauden bi aseguruz babestutako pasagune fin bat duen plaka bertikal motza. Pasagunea A0 modura igo daiteke. Erlaitz belartsu batera irtengo gara eta bertatik nahiko mantendua den itsasgarritasunezko plaka leun etzan bati ekin behar zaio. Pasagune fin batzuk ditu eta aseguruak urruti daude. Luzeko lehe asegurua 6-7 metro ingurura dago (zati bertikala, baina nahiko erraza lehenengo asegurura iritsi arte).\nL4 (45 m, 6 aseguru, 4b). Bilgunetik irteteko sabaitxo bat (luzeko pasagune gogorrena). Ondoren organo hodiz osatutako plakatxo bat. Jarraian erlaitz belartsu handi batez banandutako plaka etzanak. Bilgunea aurkitzeko bosgarren asegurutik aurrera ezker aldera jo behar da.\nL5 (20 m, 1 aseguru, 3a). Oso etzana den plakatxoa. “Lau hanketan” igotzen da.\nJaitsiera: Bi bideentzat berdina. Belarditik igo eta, aukera dugunean, ezker aldera jo. Erreka zeharkatu eta beste aldean dagoen bidezidorretik jaitsi. 15 minututan bideen oinarrian gara.\nMateriala: 6 zinta + bilgunerako materiala. Friendsak eta fisureroak ez dira beharrezkoak.\nNork ekipatua: Zonzibar, Yaks eta Luigi, 2011.\nCategories: 4c, 5b, Bide_ekipatua, Ipar_Pirineoak


SPRILURek Estatuko erakunde publikoekin partekatu du enpresa-guneak kudeatzeko bere eredua - SPRI\nSPRILURek Estatuko erakunde publikoekin partekatu du enpresa-guneak kudeatzeko bere eredua\nAsistentes a la jornada de "Espacios productivos" en el Parque Científico y Tecnológico de Zamudio\nEstatuko erakunde publikoetako 18 ordezkari bildu dira gaur, apirilak 30, Bizkaiko Zientzia eta Teknologi Parkean, “Espazio Produktiboei” buruzko benchmarking jardunaldi batean\nPrestakuntza teorikoko moduluak egin dira, eta lau jardunaldi sektorial, zeintzuetan hainbat bisita egin diren kudeaketarekin lotutako hainbat sektoretako enpresa publikoetara\nSprilur-Eusko Jaurlaritzako enpresa-guneen kudeaketa eta sustapenerako sozietate publikoak, Euskadiko Teknologi Parkeen Sareak eta Espainiako Industrialdeen Koordinakundeak (CEPE) benchmarking mintegi batean eta lau jardunaldi sektorialetan parte hartu dute gaur. Elige-Empresas Locales de Interés General sareak eta Zerbitzu Publikoen Eskolak antolatutako ekimen horien helburua izan da hobeto ezagutzea zer berezitasun dituzten enpresa-parke eta eremuetan ematen diren zerbitzuek, nola kudeatzen eta zuzentzen diren, eta zeintzuk diren leku horietan kokatutako enpresen garapena errazten duten funtsezko elementuak.\nSevilla, Madril, Tarragona, Gijon, Jaen, Salamanca, Gijon edo Bartzelona bezalako hirietako erakunde publikoetako 18 bat ordezkari elkartu dira Euskadin kudeaketa publikoari buruzko prestakuntza jasotzeko eta esperientziak trukatzeko jardunaldiotan, non, modulu teorikoez gain, aukera izan baitute lau jardunaldi sektorialetan parte hartzeko eta hainbat jarduera sektoretako (ur zerbitzua, garraioak, garbiketa…) enpresa publikoak bisitatzeko.\nEkimen honen barruan, Bizkaiko Zientzia eta Teknologia Parkeak mintegi bat egin du gaur “Espazio produktiboak eta industrialdeak abian jartzeko eta kudeatzeko” prozesuari buruz, eta bertaratuekin jorratu eta partekatu du Sprilur eta Teknologi Parkeek gauzatzen duten jarduera enpresa-guneen kudeaketa-, garapen- eta sustapen-arloetan, gune horien exekuzio eta mantenimendu ziklo eta fase osoan.\nMintegi horretan parte hartu dute Itziar Epalza, Teknologi Parkeen Sareko zuzendari nagusiak, Txaber Ouro, Sprilur S.A.ko zuzendariak, eta baita ere Eusko Jaurlaritzako Ekonomi Garapen eta Azpiegitura Sailarekin lotutako erakundeek, bertatik bertara ezagutarazteko Euskadin kudeatzen diren teknologi parkeen eta industrialdeen azken 30 urte hauetako esperientzia.\nHorrez gain, jardunaldira azaldu dira enpresen garapen sektoreko zenbait aditu ere, hala nola: José Miguel Artaza, SPRILUReko zuzendari ohia; Alex Laustaunau, CEPEko Zuzendaritza Batzordeko kidea; Iker Bergaretxe, SPRILUReko zuzendariordea; Joseba Urbieta, Bizkaiko Zientzia eta Teknologi Parkeko kudeatzailea; Aurkene Niño, Sprilur, S.A.ko Hirigintza eta Eraikuntza Sostengarriko aditua; eta Jesús Unda, Sprilur, S.A.ko Kalitate zuzendaria.\nPrestakuntza-jardunaldi horien helburua da hurbil gaitezela industrialde eta teknologi parkeen arlora eta, oro har, “espazio produktibo” desberdinetara, eta ezagutu ditzagula “in situ” beren berezitasunak, potentziala eta premiak, bertako enpresa-sareak lehiakortasunez egin dezan aurrera.\nMintegian, Sprilur S.A.ko zuzendari eta ELIGE sareko Zuzendaritza Batzordeko kide Txaber Ourok diplomak banatu dizkie zerbitzu publikoetako enpresa kudeatzaileentzako prestakuntza-zikloan parte hartu dutenei.


Bi azpeitiar, Finantzen Euskal Kontseiluan - Di-da! - Uztarria (Azpeitia)\nBi azpeitiar, Finantzen Euskal Kontseiluan\n2019ko urr. 11a, 15:56\nFinantzen Euskal Kontseiluak bilera egin du gaur Gasteizen, Eusko Jaurlaritzaren egoitzan, eta bi azpeitiar egon dira bertan: Nagore Alkorta Azpeitiko alkatea (EH Bildu) eta Jabier Larrañaga Gipuzkoako Foru Aldundiaren Ogasun diputatua (EAJ).\nEusko Jaurlaritzako, Araba, Bizkai eta Gipuzkoako diputazioetako eta Eudeleko ordezkariek osatzen dute kontseilua. Larrañagarentzat, gaurkoa Finantzen Euskal Kontseiluaren beste batzar bat izan da, aurreko agintalditik baita kontseilukide. Alkorta, aldiz, Eudelek 2019-2023 agintaldian kontseilu horretan aritzeko izendatu berri dituen hiru ordezkarietako bat da (https://uztarria.eus/aktualitatea/1570629934), eta gaurkoa estreinako bilkura izan da Azpeitiko alkatearentzat.\nBi azpeitiarrak aurrez aurre eseri dira gaurko bileran. Hala ageri dira Josu Erkoreka jaurlaritzaren bozeramaile eta sailburuak Twitterren jarri duen argazki honetan: irudiaren lehen planoan, ezkerretara, Alkorta; eta eskubitara, Larrañaga.


Afrikako itsasoa europarron baratze - ZientziaEus\nAfrikako itsasoa europarron baratze\n2001/09/09 Mendiburu, Joana - Elhuyar Zientziaren Komunikazioa | Roa Zubia, Guillermo - Elhuyar Zientzia\nXX. mendera arte, gizakiak itsasoa agor ezin daitekeen ondaretzat hartu du. Arrantza neurri gabe egin da eta, ondorioz, aberatsak ziren leku asko biluzik gelditu dira. Bide ilun horretan sartu den eskualdea da Mauritaniako Banc Arguin parkea ere. Aberatsa bai, baina agortezina ez.\nArrantzaleak itsasontzitik sarea botatzen.\nMauritaniako Banc Arguin parkea 1976an izendatu zuten parke nazional eta, oraindik, bera da Afrikako itsas parkerik handiena. Marokotik Ginea Bissau arteko kostako 2.000 kilometroetako arrainak jaio eta hazten dira bertan. Jean Worms parkeko zuzendariaren hitzetan, "Eguzki betean, itsaspeko ur aberatsak gaineratzen dituen itsas-korronte bati esker, elikagaiez gainezka egoten da. Elikagai hori arrain askok eta milioika txorik, tartean Europatik migratzen duten 2 milioi txorik, osatzen duten kate trofiko luzearen hasiera da. Leku aberatsa da, dudarik gabe, baina aberastasunak beti erakarri izan du jende asko, eta hau ez da salbuespena.\nItsasoko eskualde aberatsak munduko arrantzale guztiek ezagutzen dituzte. Neurri gabeko arrantzagatik asko erabat ustiatu dituzte baina, badirudi oraindik itsasoak ez duela ikasgaia ulertaraztea lortu. Izan ere, Banc Arguin Afrikako itsas parkerik handiena delako inoiz ez zela agortuko uste zen, baina lekukoek, zientzialariek eta bertako arrantzaleek etorkizun iluna ikusten dute.\nBi arrantzale mota arrantza leku bakarrean\nTxalupatik itsasontzia arraina pasatzen.\nDuela hamarkada bat parkearen inguruko biztanleek, Imraguen deritzen desertu pobre batzuetako komunitateek, bakarrik arrantzatzen zuten parkeko uretan. Geroztik gauzak apur bat konplikatu eta okerrera jo dute. Gaur egun, Banc Arguin parke nazionalean arrantzatzeko baimena inguruetako dozena batzuk itsasontzi txikik bakarrik dute. Baina arrainek ez dituzte parkearen muga eta, beraz, eskaintzen dien babesa ezagutzen eta, garaiaren arabera, parkearen barruan edo kanpoan ibiltzen dira.\nMugetan, milaka arrantzale tradizionalen sareekin egiten dute topo eta haratago, berriz, arrantzari tradizionalek baino arrain gehiago eta neurri gabeak hartzen dituzten herrestariekin.\nParkeko mugetan, Espainiarako izkira, Portugalerako otarraina, Asiarako marrazoaren bizkar-hegatsa, etab. arrantzatzen dira. Europako Batasunak, Mauritaniako gobernuari kiloko euro bat ordainduta, urtero 250.000 tona arrain arrantzatzen ditu –kanpotarrek hartzen dutenaren erdia– eta Senegaleko eta Ginea Bissauko uretan are gehiago. Horrela, 600 (edo gehiago) herrestarik arrantzale txikiek baino 30 aldiz gehiago harrapatzen dute. Mohammed Swidi Iwik herriko buruzagiaren lekukotasuna entzutea nahikoa da neurri gabeko arrantza horren ondorioak zein diren jakiteko. "Lehen arrantzara joan eta barbarinak guregana etortzen ikusten genituen.\nSare handiek kalte handiak egin dituzte Afrikako kostalde aberatsenean.\nNahikoa zen sarearekin itsasoan sartzea harrapatzeko. Orain, hori ez da horrela gertatzen eta, nire ustez, barbarinak iparrerago arrantzatzen duten arrantzari senegaldarren tranpetan erori dira. Izan ere, 1990ean barbarinaren arrantzak Europako merkatu berriak bultzaturiko igoera nabarmena izan zuen. Arrantzale horiek merkatu horretarako arrantzatzen zuten eta ez beraien platererako. Espero zitekeen bezala, arrain-stocka ikaragarri gutxitu da".\nOrain, beste arrain batzuk etorkizun beltz beraren aitzinean daude. Izan ere, barbarinaren arrantza gutxituta, arrantzale askok eta askok beste arrain batzuk harrapatzeari ekin diote. Adibidez, marrazoa. Pierre Campredon, Mauritaniako gobernuaren arrain-kudeaketarako aholkularitza lanetan diharduen biologoa ez da batere baikor agertzen arrantzaleen etorkizunaz mintzatzean eta, itsasoko parkeen arrakasta ikusi nahi bada, kontserbatzaileek parkea beren gain hartu behar luketela uste du. "Kontserbaziorako gure indar guztiak hutsean gelditu ziren urte gutxi batzuen epean".\nParke nazional guztietan gertatu ohi denez, Banc Arguineko parkean ere hainbat interesek egiten dute topo. Bertako arrantzale eta ikertzaileak kezkaturik agertzen diren bitartean, gobernuek kanpo zorrak kitatzeko beharrezko diru-iturri gisa ikusten dute arrantza, eta kanpotarrek harrotasun handiz esaten dute beraiek arrantzatzea afrikarrentzat onuragarri dela.\nAfrika mendebaldeko itsasoko ikerketak ez du historia luzerik eta, gainera, ezin esan horretara diru asko bideratzen denik. Hala ere, Mauritaniako, Senegaleko eta Ginea Bissauko ikertzaile guztiak iritzi berekoak dira. Mauritaniako ikerketa zentro bateko zuzendariak ongi laburbiltzen du egoera: "gero eta txikiagoa den pastelak gero eta jale gehiago du".\nOraindik arrain kopurua handia bada ere, neurrigabeko arrantzak egoera arras alda dezake.\nCallum Roberts York-eko unibertsitateko ikertzaileak eta mundu-mailan ezaguna den adituak ere honela dio: "Herrestariak Afrikako itsas baliabideak gehiegi ustiatzen dituzte eta urak biluzten ari dira. Arrantza jasangarria egingo dutela dioen nazioarteko hitzarmena sinatu zuten, baina bide horretatik jarraituz gero, Afrikako arrantzaleen etorkizuna kinka larrian dago".\nNormalean arrantza kuotak jartzea bertako gobernuen esku dago, baina arrantzarekiko duten dependentzia handiegia da erabaki zuzena libreki hartu ahal izateko. Alde batetik, kostako komunitateetan milaka arrantzale daude eta Afrikako biztanleek hartzen dituzten proteinen % 75 itsasotik dator. Beste alde batetik, Europatik jasotzen duten dirua beharrezkoa dute zorrak ordaindu ahal izateko.\nArrantzaleak ere jabetu dira okerreko bidean sartuak direla. Dimas Santosek, adibidez, Mauritanian, arrain esportazioan egiten du lan, bisigua eta merlenka europar ostatuetara saltzen. Berak ere itxura eskasa hartzen dio gaur egungo egoerari: "duela bi urte erosten nuenaren erdia baizik ez dut erosten eta, gainera, inoiz ordaindu dugun preziorik garestienean". Izan ere, bertako arrantzaleak kostaldetik 600 kilometro urrundu arren, lehen 20 minututan harrapatzen zutena, orain, lau ordutan arrantzatzen dute. Lanegunak luzeagoak dira eta hamabost eguneko atera behar dira.\nOso bestelako iritzia dute Europako Batasuneko agintari eta arrantzale gehienek. Europako Batasuneko arrantzarako poliziaren arabera, arrantza jasangarria egiten da, eta Kevin McHugh Atlantic Dawn-en jabeak ere ez du uste Mauritaniako itsas baliabideak gehiegi ustiatzen direnik. Atlantic Dawn arrantzarako munduko itsasontzirik handienetakoa da; 144 metro luze eta 60 metro zabal da eta 7.000 tona arrainerako kapazitatea du. Kevinek aitortzen du Mauritaniako uretan bakarrik arrantzatzen dutela, baina oso kontrol zorrotzak pasatzen dituztela dio. "Gainera, gu hara joaten ikusi nahi gaituzte, beraientzat diru-iturri baikara".\nItsasoa ere zaindu behar da\nLurrazalaren % 70 ozeanoek estalita dago eta, hala ere, % 1 baino ez dago babestuta. Izan ere, XX. mendera arte gizakiak ez ditu ekosistemak agor daitezkeen ondaretzat hartu. Oraindik ere itsasoak agortezina dirudi, baina alarma piztu da. Koral-kolonien % 25 baino gehiago hondatuta dago eta arrantza-erreserben % 70 gehiegi edo gaizki ustiatu da. Uraren poluzioa ere arazo larria da eta horrekiko sentikorrak diren espezie asko desagertzeko zorian daude. Arriskuan dauden espezieen harrapaketa ez da eten. Ondorioa argia da: itsasoa babestea ezinbestekoa da. Itsasoa babestea ez da erraza hainbat arrazoigatik.\nLehen traba handia herrialdeetako administrazioak dira, ekosistema babesteko legediak oso poliki egokitzen ari direlako eta gehienetan lehorrekoentzat soilik diseinatu direlako. Gainera, kosta ingurua babestea ez da nahikoa izaten, ozeanoen tamainak beste planteamendu zabalago bat eskatzen du.\nBiologiaren ikuspuntutik ere arazoak sortzen dira. Onartuta dago gune babestuek eraginkorrak izateko, ekosistema osoak hartu behar dituztela barnean. Baina itsasoaren muga ekologikoak finkatzea ez da erraza, faktoreen arteko eragina lehorrean baino konplexuagoa baita. Itsasoko espezie asko migratzaileak dira eta korronteekin higitzen dira tenperatura egokien bila.\nAskotan larbak toki batean jaio eta beste batzuetan hazi eta bizi dira. Espezie horiek babesteak eremu batean baino gehiagotan lan egitea eskatzen du, beraz. Gainera, itsasoko gune babestuak kudeatzean, gure jakinduriaren mugarekin egiten dugu topo. Kontuan hartu behar da, ekosistema konplexuak direnez, okerreko erabaki batek ondorio larriak izan ditzakeela. Bestalde, oro har, sarbide irekiko guneak dira eta ezin zaie hesirik jarri. Naturak ez du erraztasunik ematen, baina onartu behar da trabarik handienak beste jatorri bat dutela. Zenbait kasutan, administrazioen zentzugabekeriak ere arazoa areagotu egin du.\nArrantzarako debekatuko esparruak izendatzea ez da lan erraza. Arrantzaren beraren jarduerarako onuragarria dela frogatu den tokietan oztoporik gabe sortu izan dira, baina, oro har, arrantzaleen interesak izaten ditu aurrez aurre. Abantailak epe luzekoak izaten dira eta arrantzaleen beharrak, aldiz, egunerokoak.\nArrantza gutxiago eta arrain gehiago\nUra eguzkiaren laguntzaz\nItsasoa ere zaindu behar


kritiken hemeroteka » Harmoniarik ez, mesedez\n« Hitz bizi bat, edo biz(h)itza | Negutik »\nTartariarren basamortua / Dino Buzzati (Josu Zabaleta) / Alberdania-Elkar, 2011\nHarmoniarik ez, mesedez Saioa Ruiz Gonzalez / Argia, 2011-07-10\n“Dino Buzzatiren Tartariarren basamortua eleberriak inor ez du hotz edo epel uzten”. Halaxe dio Josu Zabaletak, idazle italiarraren lana euskaratuta, oparitzen digun itzulpen lortu honen hitzaurrean. Eleberri gogorra da, orrialdeak pasa ahala itomena eragiten dizuna baina, aldi berean, utzi ezin duzun horietakoa. Hemen ez da inolako gerra ez kutsu odoltsurik ageri, zertarako? Buzzatik ez du horren beharrik. Nahikoa izan du gizona, edo gizonak, harresiz inguratutako espazio mortu batean kokatzearekin beren beldurrak, historia edota pentsamenduen bitartez, irakurlea, ihesi doan denbora berreskuraezinari buruzko gogoetara bultzatzeko.\nGiovani Drogok, Bastiani Gotorlekura iritsi zenetik egunak, hilabeteak, urtaroak, pasatzen ditu paisaia mortu beti berari begira, zerumugatik etsaia noiz iritsiko den zain. Arau militarren zurruntasuna, pareta atzeko uraskaren zarata eta gaueko zapata hotsak zera desiragarriak bilakatu dira Drogoren eguneroko bakardade horretan. Bere bizitza higatuz joango da inoiz iritsiko ez den gertaera handi baten zain. Non gelditu dira abenturaz jositako gaztaro garaiak, amodioak, lagunak, arduragabeko momentuak?\nIdazleak, Bastiani Gotorlekua inguratzen duen basamortu horretara zuzentzen du gure arreta, pertsonaia bera ez baita gai haren islan bere irudia identifikatzeko. Aukera galduen eremua, hustasuna, desbizitza aurrean zabaltzen zaion arren ez da ikusteko gai.\nBetiereko zirkuluaren ideia antzematen dugu; Drogok, bera bezala gotorlekuan bizitza osoa eman zutenen oinordekotza hartzen du, ondoren etorriko direnek haren lekua hartuko duten bezala, etenik gabeko gurpil batean.\nZenbatek sumatu du bizitzari so egunak igarotzen dituela, run-runka ari den etengabeko erritmo bati jarraituz? Gugandik at datorren musika baten pean bizi gara, hasieran gorrotagarri dena baina, azkenik, automatismo osoz geure egiten duguna. Gutxika orkestraren instrumentu bilakatzen gara, notak entzuteari utziz, zuzendariak jotzeari uzteko agindu arte. Baina agindua ez da kanpotik iritsiko, gurpila eten ezin den modu berean eta Drogoren bizitza aldatuko duen gertakari handia etorriko ez den bezala. Norberak eragin behar du aldaketa, bere bizitza eta kanpoko erritmoaren arteko melodia harmonikoan jausi gabe.\nBeraz, begiak zabaldu eta belarriak zorroztu ditzagun. Basamortua eta desafinazioa antzemateko gai ez bagara, salduta gauden seinale. Momentu horietarako, konponbide gisa, Dino Buzzatiren Tartariarren basamortua berrirakurtzea gomendatuko nuke.


Urruzuno Literatur Lehiaketa - Nolega\nUrruzuno Literatur Lehiaketa/\n2020-2021 DEIALDIA. EBATZITA.\nEskola arteko literatur lehiaketa da Urruzuno, eta ikasleen artean literatur zaletasuna, literatur sorkuntza eta euskararen idatzizko kalitatea bultzatzea du helburu. Hezkuntza Sailak 1986an lehen aldiz banatu zituen Urruzuno literatur sarien oinordeko zuzena da gaur egungo lehiaketa. 36. ediziora iritsi da, beraz, 2020-2021 ikasturtean.\nProsa: - A kategoria: 5000-15000 karaktere, 1,5eko lerroartearekin (3 eta 8 orrialde bitartean, 12ko letra-tamainarekin).\n- B kategoria: 4000-12000 karaktere, 1,5eko lerroartearekin (2 eta 6 orrialde bitartean, 12ko letra tamainarekin).\n2021eko lehiaketan izena emateko epea urtarrilaren 11tik otsailaren 26ra bitartean egongo da zabalik, bi egunak barne. Lanak eskabide-orriarekin batera aurkeztuko dira, word edo pdf formatuan. Lanak aurkezteko sakatu hemen.\nBostehun baino gehiago dira dagoeneko urruzunotarrak, eta ekimen honekin jarraitzeko asmoa dugu, urruzunotarrak gehituz. Zuk urruzunotar izan nahi?


Sestaoko Udala - 4.000 haurrek parte hartuko dute Bizkaiko Eskola-jolasen finaletan\n4.000 haurrek parte hartuko dute Bizkaiko Eskola-jolasen finaletan\n4.000 haur inguru bilduko dira Sestaon hurrengo bi asteburuetan Bizkaiko Eskola Jolasen 36. edizioko finaletan parte hartzeko; jarduera hau Bizkaiko Foru Aldundiak, Sestaoko Udalak eta lurraldeetako federazioek antolatzen dute.\nKirol ekitaldi garrantzitsu hau egiteko Sestao aukeratu izana ardura handiko kontua da Udal Kirol Zerbitzuentzat, izan ere ekitaldi honek jende kopuru handia ekarriko du eta kirolariak eta hauen gurasoak kontuan hartuta 10.000 bat lagun bilduko dira herrian. Arrazoi honengatik, Udalak espero du Foru Aldundiko arduradunek jarritako konfiantzari erantzun ona ematea eta Eskola Kiroleko finalak arrakastatsuak izatea.\nHorrela, kimu eta haurren mailako kirol talde mordo bat etorriko da Sestaora datozen asteotan jokoan dauden trofeoak lortzeko lehiatzera. Guztira 22 kirol modalitate egongo dira jarduerak emango diren bost kirol eremuetan. Bizkaiko beste bost herrik ere hartuko dituzte gainerako finaletako batzuk, hala nola, Ortuella, Barakaldo, Bermeo, Bilbo, Durango, Sopela eta Getxok.\nDatak, orduak eta tokiak (JPG, 362 KB)\nSestaoko Udalak Bizkaiko Eskola Kiroleko finalen eskura jarriko ditu kirol instalazio guztiak, hala nola, Las Llanas eta La Benedicta kiroldegiak, Las Llanas futbol-zelaia eta Galindoko instalazioak. Gainera, Begoñako Andra Mari ikastetxearekin bere patioak erabiltzeko gestioa egin da, programaren barruan dauden zenbait jarduera egiteko.


Gozagarri berriak dira azukrearen ordezko | Consumer\nGozagarri berriak dira azukrearen ordezko\nGozagarri batzuek, “gozagarri bizi” deritzenek, zapore gozo bizia ematen dute kaloriarik gabe, edo oso gutxi. Talde horretan daude K azesulfamoa, aspartamoa, ziklamatoak, sakarina, taumatina eta DC neohesperidinna. Beste gozagarri asko erabiltzen dira hipokalorikoak, bolumen-gozagarriak edo poliolak. Substantzia horiek azukreak (sakarosa) baino kaloria gutxiago dituzte gramo bakoitzeko, eta bolumen bera dute. Talde horretan sartzen dira sorbitola, manitola, isomalt, maltitola, laktitola eta xilitola.\nBi gozagarri mota horiek erabiltzeko arauak 94/35/EE Europako Zuzentarauan daude jasota. Zuzentarau hori “elikagaiei zapore gozoa emateko edo mahaiko gozagarri gisa erabiltzen diren elikagai-gehigarriei” aplikatzen zaie. Zuzentarau hori ez zaie aplikatzen propietate gozagarriak dituzten elikagaiei, hala nola azukrea, eztia edo astigar-xarabea, elikadurari buruzko Europako Kontseiluak (Eufic) jakinarazi duenez.\nEuropar Batasuneko legeriaren arabera, gozagarriak erabili aurretik baimendu behar dira. Elikagai-fabrikatzaileek erabiltzen dituzten gozagarriek zenbait erabilera-baldintza izaten dituzte. Horrela, onartutako eta baimendutako zein gozagarri gehi dakizkiekeen elikagaiei eta zein kopurutan zehazten du legeriak. Gozagarrien balorazioa gainerako elikagai-gehigarriei aplikatzen zaien bera da, eta eskura dauden datu toxikologikoen berrikuspenean oinarritzen da. Datu horietatik abiatuta, efektu toxiko frogagarririk ez duen gehigarriaren gehieneko maila zehazten da. Horri “kontrako eragin nabarmenik gabeko maila” esaten zaio (NOAEL, ingelesezko sigletan, “no observed-contra effect level”), eta gehigarri bakoitzerako “eguneko irensketa onargarria” (IDA) zehazteko erabiltzen da, gozagarri biziak barne.\nKontsumitzaileek jakietan zein gozagarri erabili diren jakin dezaten, modu jakin batean etiketatuta egon behar dute. Mahaiko gozagarriek, zuzenean kontsumitzaileari saltzen zaizkionek, etiketan “mahai-gozagarria…” jarri behar dute, ondoren erabilitako gozagarriaren izena jarrita. Gozagarri sendoak dituzten elikagaiek ere beren etiketetan adierazi behar dute, eta osagaien zerrendan edulkoratzailea izendatu. Beren konposizioan poliolak dituzten mahaiko edulkoratzaileek beren eragin laxantea aipatu behar dute; aspartamoa dutenek, berriz, adierazi behar dute hori fenilalanina-iturria dela, fenilzetonuria duten pertsonek ezin baitute aminoazido hori metabolizatu.\nazukre edulkoratzaileak eufic


Jainkoa ikustean naturaren bidez - Soul for Photos\n(Emaztea galtzearen ondorioz, koinatu izugarriaren gutuna)\nGutun hau luzea igaro behar da. Ihes egin nahi izan dizut, igaro zitzaidan Dawn, Jainkoari eta zeruari zer uste dudan jakin dezazun. Denbora zaila da niretzat gauzak azaltzeko, beraz, batzuetan errazagoa da nire pentsamenduak paperean jartzea.\nJainkoarengan sinesten dut zalantzarik gabe. Jainko Aita, Semea (Jesus) eta Espiritu Santua da. Bat bera da, arrautza batek 3 zati dituen bezala, oskola, zuriak eta gorringoa (3 zati baina oraindik arrautza 1). Pertsona batek gorputza, arima (nortasuna) eta Espiritua ditu (Jainkoari erantzun diezaiokeen zatia). Ezin dugu arima edo izpiritua ikusi, baina hala ere gure parte da.\nNaturaren inguruko ilusioa izan dut beti. Bibliak naturari buruzko gauza liluragarriak esaten digu, Biblia hobeto ulertzen laguntzeko. King James Bible bat izatea espero dut. Ez baduzu, ia edozein lekutan lor dezakezu. Ia Shakespeare bezalako soinuak entzuten dituzunean irakurtzen duzunean, orduan eta gehiago egiten duzu orduan eta gehiago erabiltzen hasiko zara.\nBibliako nire bertso gogokoenetako bat Erromatarrei 1:20 da. Izan ere, munduaren sorreratik bere gauza ikusezinak argi ikusten dira, egiten diren gauzekin ulertzen baitira, baita bere betiko boterea eta Jainkotasuna ere; beraz, aitzakiarik gabe daudela ”bertsoak esaten digulako Sorkuntza behatuz ezin dugula jakin Jainkoa badagoela.\nEzin dut armiarma-sarearen edertasuna gainditu. Beraz, artistikoki perfektuak dira. Sareak bere espeziearen arabera desberdinak dira eta bezain ederrak dira. Armiarmak, intsektuen inguruan hari biribilak jartzeko edo bere pozoiarekin paralizatzea nahikoa da harrigarria. Inork ez du inoiz irakatsi behar. Jainkoak instintu hori jarri zuen haietan.\nPentsa ezazu Jainkoak sortutako loreak eta ematen dituzten loreak. Hainbat barietate daude! Badakit jendeak mota berriak sortu dituela urteetan zehar, baina Jainkoak lehen aldiz jarri zuen haziaren jatorria zen.\nPentsatu zuhaitzak eta igarotzen dituzten etapa desberdinak. Pertsonen bizitzako etapak irudikatzen dituzte. Hazia (haurtxoak ginenean), hosto berdeak (ikasten ari garen hazkundea). Kolore aldaketak (heldutasunera iritsi ahala) eta eroritako hostoak (hiltzen garenean). Horrek ez du zertan amaiera izan. 22:14 Revelations-ek Jainkoa Bizitzaren Zuhaitza dela esaten digu eta bera onartu eta beragan sinesten badugu berarekin biziko gara betirako. "Zorionekoak haren aginduak betetzen dituztenak, bizitzako zuhaitzera eskubidea izan dezaten eta ateetatik sar daitezen hirira".\nEzkur baten adibidea maite dut. Ezkur lurrean lurperatuta dago. Oskola galduko du eta zuhaitz eder bihurtzen da. Ezkurik desagertu da eta leku berean zuhaitz berri bat dago. Hiltzen garenean, gure gorputzak ere lurrean jartzen dira, baina Jainkoak emango digu gure gorputz berriak, zaharrak baino askoz ere handiagoak baitira haritzak ezkurrak baino.\nZeruko eguzkia Jainkoaren irudi bikaina da, izan ere, guztiek dakite eguzkia beti egon dela hemen hasieratik eta sinetsi dugu hemen egongo dela denboraren amaiera arte. Eguzki bakarra dagoen arren, badakigu munduko toki guztietara iristen dela eta lurrari bizirik irauteko behar duena ematen diola, baita lurraren alderik urrunenera ere. Berdin Jainko bakarra dago. Nor garen edo non bizi garen edo garen bezain hutsala garela axola digula, berak zaintzen gaitu. 1 Pedro 5: 7-k dio: zaintzen baitu zu ".\nMateo 6: 25 eta 26 maite dut. Jainkoak esaten digu zeruko hegaztiak Zaindu egiten dituen bezala, ez gara kezkatu behar berak ere zainduko gaituelako.\nIkusi nire gogoko gauza bat ortzadarra da. Arku osoa ikusten dugunean, itxura ezin hobea du eta kolore biziak dira. Inork ezin izan du inoiz hain gauza ederra egin. Jainkoak bakarrik egin dezake.\n1. Genesian, kapitulu osoak bere sorkuntzaren berri ematen du. Jainkoaren zenbait sorkuntza ere aztertu behar ditugu nola izaten ikasteko. 6: 6 Esaerak inurria behatzeko esaten digu, lanpetuta gaudela erakusteko. «Zoaz inurriarengana, alferra; kontuan hartu bere bideak, eta izan jakintsua ". Ez dute inor lan egiten irakatsiko, baina badakite janaria biltzen eta beren burua zaintzen, ia animalia guztiek egiten duten moduan.\nBurura datorkigun bizitzaren adibide bat lorategiko hazia da. Hazi bat esku ahurrean jartzen baduzu edo mahai baten gainean jartzen baduzu beti hazia izaten jarraituko du. Hazia lurrean jarri eta ureztatu ondoren, oskol zaharra atzean geratuko da eta landare bizidun berria sortuko da. Hazia landatzen dugunean bizia izango dela uste dugu. Hazi egingo dela espero dugu. ”Orain fedea espero diren gauzen funtsa da, ikusi ez direnen ebidentzia. Hebrearrei 11: 1 eta 3 - 2 bertso hauek fedearen definizio ona dute Jainkoaren sorkuntza erabiliz.\nAzenario haziak harritzen nau. Piper ale baten tamaina du ia. Begiratzeak ia ezinezkoa dirudi azenario bihurtu ahal izatea. Eta bada kolore polita ere. "Zeren Jainkoarekin ez da ezer ezinezkoa izango". Lukas 1:37\nTximeleta naturako beste izaki liluragarria da. Koloreak, diseinuak eta bat egiten joan ziren etapak aipagarriak dira. Badakit Dawn berriro ikusiko dugula eta osasuntsu egongo da eta ez da zahartuko. Guregan Jesusengan lokartzen diren gure maiteak asko ikusiko ditugu eta ez gara inoiz gehiago haietatik bereiziko. Hiltzeko bakarrik jaioko bagina, ez luke zentzurik izango. Erromatarrek 8:18 dio, "Zeren uste dut oraingo sufrimenduak ez direla merezi gurean agertuko den aintzarekin alderatzeko". Biblia belaunaldiz belaunaldi egon den Liburu bat da eta gaur egun ere mundu osoko jendeak irakurtzen du. Hebrearrei 13: 8-k dio: "Jesukristo bera atzo, gaur eta beti".\nJoan 3:16 oso bertso ezaguna da salbaziorako bidea azaltzeko. "Jainkoak hain maite baitzuen mundua, non bere Seme bakarra eman baitzuen, beragan sinesten duena hil ez dadin, betiko bizitza izan dezan". Jainkoak bere Semea (Jesus) bidali zuen lurrera haurra jaio eta gu bezalako gizon bihurtzeko, baina bekatu gabe, eta gurutzean hiltzeko gure bekatuengatik sakrifizio gisa. Denok gara bekatariak eta hiltzea merezi dugu. Baina Jainkoak errukitu zitzaigun eta bere Semea bidali zigun zigorra hartzera. Hil eta berpiztu zen, hazia hil eta bizitza berria sortzen den bezala. Egunen batean hilko gara, baina Jainkoarengan sinesten badugu eta gure bekatuak barkatzeko eskatzen badiogu, bizitza berria ekarriko digu egun batean, hil edo gaixotuko ez den gorputzarekin. Ez al da zoragarria izango!\nBakea daukat nire bihotzean hilzearen ikuspegitik, badakit Berriro biziko nauela berretsiko nauela.\nBenetako Jainkoaren Liburu hau bidaltzen dizut. Frogak eta promesak eta Tximeletaren paperak gauzak argi utziko dizkizulakoan. Ziur nago tximeletaren etapak ezagutzen dituzula, baina alderdi espirituala ere ikusten lagunduko dizu.\nNaturaren inguruko gauza desberdinekin eta modu espiritualean nola erlazionatzen jarraitu dezaket.\nBiblia irakurtzen baduzu mesedez, ez zaitezte gomendatzen, dena irudikatzen saiatuz. Ez da istorio luze etengabea. Badira Bibliako Liburuak XXUMX, Jainkoak inspiratuta zeuden hainbat pertsonek idatzia. Inprimaketa gorriz idatzita ikusten duzun bakoitzean, Jesusek berak idatzitako hitzak dira.\nEspero dut honek lagunduko dizula. Jesukristo Jaunarengan sinetsi eta salbatuko zara. Eginak 16:31. Mesedez, sinetsi gaur eta ez utzi beste egun baterako, gutako inork ez daki Egunsentia bezalako biharrik dagoen ala ez. Zorionez sinetsi zuen.\nBeti ona da zurekin hitz egitea.\nMaitasuna, zure ahizpa, Robin


Elsa Morante - Wikipedia, entziklopedia askea.\nElsa Morante (Erroma, Italia, 1918ko abuztuaren 18a - 1985eko azaroaren 25a) italiar idazlea izan zen.\nErroma, 1912ko abuztuaren 18a\nItaliako Erresuma (1912ko abuztuaren 18a - 1946ko ekainaren 18a)\nItalia (1946ko ekainaren 18a - 1985eko azaroaren 25a)\nErroma, 1985eko azaroaren 25a (73 urte)\nAlberto Moravia (1941eko apirilaren 14a - 1961)\nMarcello Morante (en)\nidazlea, poeta, eleberrigilea, itzultzailea eta prosalaria\nPrix Médicis for foreign literature (1984)\nStrega Saria (1957)\n1941ean hasi zen idazten. Il gioco segreto eta Le bellisime avventure di Cateri dalla trecciolina liburuak izan ziren bere lehen lanak. Alberto Moraviarekin ezkondu zen. Ospea eman zioten lanak Menzogna e Sortilegio (1948) eta L´isola di Arturo (1959) izan ziren. Hauek dira ondoren idatzitako zenbait lan azpimarragarri: Lo scialle andaluso (1964), La storia (1974) eta Aracoeli (1982).


About: 2005eko Frantziako istiluak\n2005eko Frantziako istiluak 2005eko urriaren amaieran eta azaroan zehar Frantzia osoan eta bereziki hiri handietako "banlieue" izeneko auzo eta herri periferikoetan izandako kale borroka eta poliziarekiko istiluak biltzen ditu. 68ko maiatzaz geroztik izandako matxinadarik biziena da, baina arrazoi, motibazio eta ekintzaile guztiz ezberdinekin: hiri handietako auzoetako gazteak, gehienetan etorkinen semeak, dira protagonistak. Matxinada bi gazte, Paristik gertu dagoen Clichy-sous-Bois herrian poliziarengandik ihesi transformadore elektriko batera sartu eta elektrokutaturik hil zirenean piztu zen. Protesta moduan, hasiera batean inguruko herrietako gazteek ehundaka automobil eta instalazio anitz erre zituzten hurrengo egunetan. Matxinada areagotu egin zuen beste pizgarri bat orduko barne-mi\n2005eko Frantziako istiluak 2005eko urriaren amaieran eta azaroan zehar Frantzia osoan eta bereziki hiri handietako "banlieue" izeneko auzo eta herri periferikoetan izandako kale borroka eta poliziarekiko istiluak biltzen ditu. 68ko maiatzaz geroztik izandako matxinadarik biziena da, baina arrazoi, motibazio eta ekintzaile guztiz ezberdinekin: hiri handietako auzoetako gazteak, gehienetan etorkinen semeak, dira protagonistak. Matxinada bi gazte, Paristik gertu dagoen Clichy-sous-Bois herrian poliziarengandik ihesi transformadore elektriko batera sartu eta elektrokutaturik hil zirenean piztu zen. Protesta moduan, hasiera batean inguruko herrietako gazteek ehundaka automobil eta instalazio anitz erre zituzten hurrengo egunetan. Matxinada areagotu egin zuen beste pizgarri bat orduko barne-ministroa zen Nicolas Sarkozyk urriaren 25ean, gaztetxoak hil baino bi egun lehenago, kaleetako "racaille" edo zikina garbituko zuela adierazi zuenean, bertako gazteei erreferentzia eginez, gehienak etorkinen semeak. Hurrengo asteetan, matxinada Parisko periferia osora eta Frantziako beste hiri handietako auzo txiroetara zabaldu zen, milaka automobil, eskolak, merkataritza-guneak eta administrazio-eraikinak errez eta polizarekiko borroka gogorrekin. Milaka atxiloketa ere gertatu ziren. Salah Gaham izeneko zaintzaile bat ere hil zen matxinatuek eragindako sute bati aurre egin nahian. Frantziako gobernuak salbuespen egoera ezarri zuen Frantzia metropolitano osoan azaroaren 8an. Azaroaren erdialdean, matxinadak bere indarra galdu zuen, baina gizartean eztabaida bizia sortu zuen hurrengo hilabeteetan etorkinen integrazio, arrazakeria eta "banlieue" edo auzo periferikoetako egoera sozioekonomiko larriari buruz. Beste zenbaiten ustez, istiluek izaera erlijioso eta etniko nabarmena izan integrazio-arazoa agerian jarri zuten, istiluetan parte hartu zuten gehienak arraza beltzeko eta magrebiar jatorriko gazteak izan baitziren. (eu)\n2005eko Frantziako istiluak 2005eko urriaren amaieran eta azaroan zehar Frantzia osoan eta bereziki hiri handietako "banlieue" izeneko auzo eta herri periferikoetan izandako kale borroka eta poliziarekiko istiluak biltzen ditu. 68ko maiatzaz geroztik izandako matxinadarik biziena da, baina arrazoi, motibazio eta ekintzaile guztiz ezberdinekin: hiri handietako auzoetako gazteak, gehienetan etorkinen semeak, dira protagonistak. Matxinada bi gazte, Paristik gertu dagoen Clichy-sous-Bois herrian poliziarengandik ihesi transformadore elektriko batera sartu eta elektrokutaturik hil zirenean piztu zen. Protesta moduan, hasiera batean inguruko herrietako gazteek ehundaka automobil eta instalazio anitz erre zituzten hurrengo egunetan. Matxinada areagotu egin zuen beste pizgarri bat orduko barne-mi (eu)\n2005eko Frantziako istiluak (eu)\ndbr:2005eko Frantziako istiluak\nwikidata:2005eko Frantziako istiluak\ndbpedia-cs:2005eko Frantziako istiluak\ndbpedia-de:2005eko Frantziako istiluak\ndbpedia-es:2005eko Frantziako istiluak\ndbpedia-fr:2005eko Frantziako istiluak\ndbpedia-id:2005eko Frantziako istiluak\ndbpedia-it:2005eko Frantziako istiluak\ndbpedia-ja:2005eko Frantziako istiluak\ndbpedia-ko:2005eko Frantziako istiluak\ndbpedia-nl:2005eko Frantziako istiluak\ndbpedia-pl:2005eko Frantziako istiluak\ndbpedia-pt:2005eko Frantziako istiluak\ndbpedia-wikidata:2005eko Frantziako istiluak